text:
26 Şubat 2015 Perşembe
Aşgabatda Eýran Sergisi Açyldy
Eýranyň “Pars Pegah Tejarat” sergi kompaniýasynyň gatnaşmagynda Türkmenistanyň Söwda-senagat edarasy onuň guramaçylary hökmünde çykyş etdiler. Türkmen paýtagtynda dostlukly ýurduň senagatynyň gazananlarynyň däbe görä geçirilýän sergisi Türkmenistanyň we Eýranyň arasyndaky söwda-ykdysady gatnaşyklary giňeltmäge we berkitmäge, iki goňşy ýurduň işewür toparlarynyň hyzmatdaşlygynyň özara bähbitli ugurlaryny we mümkinçiliklerini öwrenmäge möhüm goşant boldy.
Şu günki açylan sergi hem Berkarar döwletimiziň bagtyýarlyk döwründe sazlaşykly ösýän ikitaraplaýyn türkmen-eýran gatnaşyklarynyň aýdyň beýanyna öwrülip, oňa paýtagtymyza gelen myhmanlaryň üç ýüze golaýy—120 sany eýran kompaniýalaryna wekilçilik edýän ýolbaşçylar, menežerler, bilermenler we söwda agentleri gatnaşdylar. Biziň ýurdumyzyň öňden gelýän we ygtybarly hyzmatdaşlarynyň pikirine görä, olaryň köpüsi üçin forum ýola goýlan işewür gatnaşyklary berkitmäge we giňeltmäge täze itergi berer. Biziň ýurdumyza ilkinji gezek gelen myhmanlar -- täze kompaniýalaryň 50-den hem gowragy üçin sergi öz önümlerini, taslamalaryny we hyzmatlaryny tanyşdyrmakda, geljekki bilelikdäki işler üçin mümkinçilikleri kesgitlemekde netijeli meýdança öwrüler.
Häzir Eýran ägirt uly senagat we ylmy kuwwata eýe bolmak bilen, ýurdumyzyň daşary söwda dolanyşygynda esasy orunlaryň birini eýeleýär, strategik ähmiýete eýe bolan, şol sanda sebit derejesindäki giň gerimli bilelikdäki taslamalary amala aşyrmaga gatnaşýar.
Döwletara gatnaşyklary türkmen we eýran işewür toparlarynyň telekeçilik ulgamynda netijeli hyzmatdaşlygy giňeltmäge bolan gyzyklanmasynyň artmagyna ýardam edýär. Munuň şeýle bolmagyna bolsa, Ykdysady hyzmatdaşlyk baradaky bilelikdäki hökümetara toparynyň işi, şeýle hem yzygiderli geçirilýän işewürler maslahatlary ýardam edýär.
Gazagystan-Türkmenistan-Eýran transmilli demir ýolunyň işe girizilmegi bilen iki ýurduň arasyndaky söwda-ykdysady hyzmatdaşlygy has-da giňeltmäge kuwwatly itergi berildi.
Şu gün eýran önümleriniň ýöriteleşdirilen sergisiniň açylyş dabarasyna ýurdumyzyň hökümet agzalary, pudaklaýyn ministrlikleriň we edaralaryň ýolbaşçylary, Türkmenistanda işleýän diplomatik wekilhanalaryň we halkara guramalaryň ýolbaşçylary, daşary ýurtly işewürler, jemgyýetçilik guramalarynyň, köpçülikleýin habar beriş serişdeleriniň wekilleri, ýurdumyzyň telekeçileri gatnaşdylar.
Eýranyň aýdym-sazly, tans toparynyň çykyşlary, şeýle hem Türkmen milli konserwatoriýasynyň bagşylar toparynyň we paýtagtymyzdaky Çagalar sungat mekdebiniň ýaş skripkaçylarynyň ýerine ýetirmeginde ýaňlanan halk aýdymlarydyr sazlary baýramçylyk wakasyna milli öwüşgin çaýdy.
Bu ýere ýygnananlar Türkmenistanyň Prezidenti Gurbanguly Berdimuhamedowyň sergä gatnaşyjylara iberen Gutlagyny uly üns bilen diňlediler. Onda döwlet Baştutanymyz: “Eýranyň haryt öndürijileriniň Aşgabatda geçirilýän ýöriteleşdirilen sergisi goňşy ýurduň kompaniýalarynyň gazanan täze üstünliklerini görkezmek üçin oňat şertleri döredýär. Bu kompaniýalar öz ugurlary boýunça öňdäki orunlary eýeleýärler we dostlukly ýurduň iri senagat merkezlerine wekilçilik edýärler” diýip belledi. Milli Liderimiz Gutlagynda bu serginiň guralýan günlerinde ikitaraplaýyn söwda- ykdysady we maýa goýum hyzmatdaşlygyny yzygiderli giňeltmek, häzirki döwürde gatnaşyklaryň täze, örän möhüm ugurlaryny kesgitlemek üçin geçiriljek türkmen-eýran işewürler maslahatynyň hem ähmiýetiniň uludygyny belledi.
Goňşy ýurduň senagatçylarynyň we telekeçileriniň wekiliýetine wekilçilik edýän Eýran Yslam Respublikasynyň senagat, magdan we söwda ministriniň orunbasary Mojtaba Noşrouwtaç sergä gatnaşyjylara we myhmanlara ýüzlenip, beýan eden gutlag sözünde däbe öwrülen köpasyrlyk türkmen-eýran gatnaşyklary türkmen Lideriniň ýöredýän netijeli daşary syýasaty netijesinde bu gün täze ösüşe eýe bolýar diýip belledi. Biziň ýurtlarymyzyň arasyndaky haryt dolanyşygynyň ösüşi munuň aýdyň subutnamasy bolup, taraplar ony has-da artdyrmagy maksat edinýärler.
Köpugurly sergi Eýranyň senagat önümçiliginiň, dünýäniň köp döwletlerine, şol sanda biziň ýurdumyza eksport edilýän ýokary hilli önümleriň we harytlaryň aýdyň beýanyna öwrüldi.
“Iran Khodro” konsorsiumynyň iri önüm öndürijileri milli awtomobil gurluşygynyň kuwwatlyklaryny görkezdiler. Olar sergä gelenlere ilkinji gezek döwrebap tehnologiýalar bilen üpjün edilen “Samand LX”, “Samand Sozen”, şeýle hem “Peugeot” kysymly ýeňil awtoulaglaryň täze nusgalaryny hödürlediler.
Köpsanly diwarlyklar we pawilonlar serginiň agramly bölegini eýeläp, olarda gurluşyk senagaty, nebitgaz we elektroenergetika pudaklary, ýol-ulag pudagy, suw we oba hojalygy üçin enjamlaryň we tehnikalaryň, alýuminden we plastikden metal gurnamalaryň, bezeg we timarlaýyş gurluşyk materiallarynyň, tehnologik materiallardan we senagat dokmasyndan dürli örtükleriň nusgalaryny we maketlerini, hasaba alyş we paýlaýyş ulgamlaryň çylşyrymly abzallaryny görkezdiler. Halkara hil ülňülerine we ekologik howpsuzlygyna laýyk gelýän şol önümleriň köpüsi türkmen bazaryna giňden getirilip, olar özüni ýokary öndürijiligi, tygşytlylygy, dürli görnüşleri bilen tanatdy.
Iri senagat desgalaryny we enjamlanyny taslamaga, gurmaga, sazlamaga, tehniki taýdan üpjün etmäge ýöriteleşdirilen kompaniýalaryň hatarynda “Kaýson”, “Pars Khavar”, “Abad Pahan Pars”, “Farassan Manufakturing” /suw desgalary, ötükler, suw arassalaýjy ulgamlar/, “ISTA”, Lule beton Gorgan “Mazandaran Cement”, “Gas souzan”, “Hafari shomal”, “ODCC” /nebitgaz düzümi/, “Electro kavir”, “Shomal mashinery”, “Motozen”, “ACECR” /elektroenergetika/ we beýlekiler bar.
“Sadra” kompaniýasynyň diwarlyklary türkmen kärdeşleriniň gämi gurluşyk /nebit daşaýan tankerler, tirkegler/ we deňizde buraw desgalary babatda taslamalara we işlere bolan aýratyn gyzyklanmasyny özüne çekdi.
Eýranyň energetika ministrliginiň ”IWPCO” kompanýiýasy ilkinji gezek suw serişdelerini we energetikasyny ösdürmek, gidroenergiýasyny öndürmek, iri meýdançalarda suwaryş ulgamlaryny gurmak boýunça toplumlaýyn taslamalary işläp taýýarlamak babatda hyzmatlary bilen tanyşdyrdy.
“State Lives affair logistik” kompaniýasy mülkdarçylygy goldamak, ýokumly önümleri öndürýän we saklaýan iri toplumlary gurmak babatda teklipler bilen çykş etdi. “Marsus Com.” kompaniýasynyň önümleri hem obasenagat önümçiligini çalt ösdürmäge gönükdirilendir, ol şitilhanalar we gülhanalar toplumyny, şeýle hem sowadyş ulgamlaryny gurmagyň, ýyladyşhana enjamlaryny ýasamagyň taslamalaryny görkezýär. “Kimiadam” guş köpeltmek üçin taýýar we garylan iýmileriň dürli görnüşlerini hödürleýär.
“Tagamly” önümler eýran sergisinde aýratyn orun eýeleýär. “Sirin Azal”, “Negar Taýmaz”, “Razavi Foode”, “Minoo Industrial Group”, “Delvesen” we beýleki önüm öndürijileriň diwarlyklary süýjülikleriň, kakadylan önümleriň, hoşboý ysly zatlaryň, süýji-köke önümleriň we konserwirlenen gök önümleriň dürli reňkli gaplary, şeýle hem dürli şireleri, içgileri we gök çaýlary bilen özüne çekdi. Sergä ilkinji gezek gatnaşýan “Jetaren Lahif” önüm öndürijiniň pawilonynda hoşboý ysly çaýlary hödür etdiler.
“Golbarg Paper Core” firmasynyň diwarlygynda kagyz önümçiliginiň galyndylaryndan täze tehnologiýalar boýunça taýýarlanan dürli görnüşli karton gaplaryny görmek boldy. Olar ekologik taýdan howpsuz we örän tygşytlydyr.
Sergide öz diwarlyklaryny Eýran Yslam Respublikasynyň ilçihanasynyň ýanyndaky Medeni merkez, “Saderat-Iýran” bankynyň Türkmenistandaky wekilhanasy hem ýaýbaňlandyrdylar. Olar işewür toparlaryň wekilleriniň arasynda ýakyn gatnaşyklary ýola goýmak üçin şertleriň döredilmegine mynasyp goşantlaryny goşýarlar.
Elbetde, gadymy eýran el halylary, owadan gap-gaçlar, sowgatlyklar we beýlekiler sergä özboluşly öwüşgin çaýdy. Olar eýran halkynyň gadymy medeniýetiniň baý taryhynyň we sungatynyň esasyny düzýär.
Ykdysady sergä gelýänler üçin üç günüň dowamynda täze tehnologiýalary we işleri görkezýän bu köpugurly sergi bilen has ýakyndan tanyşmaga, özara bähbitleriň esasynda geljekki meýilnamalary we işewür başlangyçlary kesgitlemäge mümkinçilik dörär.
Ertir türkmen-eýran işewürler maslahaty geçiriler, onuň barşynda iki ýurduň işewür toparlarynyň wekilleri ösüşiň milli meýilnamalaryny we sebit hyzmatdaşlygyny nazara almak bilen, geljekki söwda-ykdysady gatnaşyklarynyň meselelerini, onuň has bähbitli ugurlaryny ara alyp maslahatlaşarlar.
Kaydol: Kayıt Yorumları (Atom)


c: text/html

text:
Dünýä çempionatynyň rekordlary
Dünýä Kubogyny iň köp gazanan oýunçy braziliýaly rowaýaty oýunçy Peledir. Ol 1958-nji, 1962-nji (şikesi sebäpli çempionatyň agramly böleginde oýnap bilmedi) hem-de 1970-nji ýyllarda altyn medaly boýnuna dakýar.
7 sany futbolçy 3 medal görnüşini-de gazandy. Frans Bekkenbaur, Ýurgen Grabowski, Horst-Dieter Höttges, Sepp Maýer, Wolfgang Owerat dagy Günbatar Germaniýa bilen 1966-njy ýylda kümüş, 1970-nji ýylda bürünç, 1974-nji ýylda-da altyn medala mynasyp boldy. Italiýaly Franko Barezi hem milli topary bilen 1982-nji ýylda çempionlygy, 1990-njy ýylda 3-nji ýeri, 1994-nji ýylda-da 2-nji orny eýeledi. Germaniýaly Miroslaw Kloze 3 görnüş medaldan 4 sanysyny gazanan ýeke-täk futbolçydyr. Ol 2002-nji ýylda kümüş, 2006-njy we 2010-njy ýyllarda bürünç, 2014-nji ýylda-da altyn medal gazandy.
Hem oýunçyka, hemem tälimçilikde çempionlyk gazanmak diňe braziliýaly Mario Zagallo bilen germaniýaly Frans Bekkenbauere başartdy. Zagallo 1958-nji we 1962-nji ýyllarda oýunçyka, 1970-nji ýylda-da tälimçi hökmünde kubogy asmana göterdi. Bekkenbauer bolsa, 1974-nji ýylda oýunçy, 1990-njy ýylda-da tälimçi bolup, Dünýäniň çempiony diýen ady eýeledi.
Oýunçy hem tälimçi bolup, Dünýä çempionatyna iň köp gatnaşanlar: braziliýaly Mario Zagallo (oýunçy 1958, 1962; tälimçi 1970, 1974, 1998), Günbatar germaniýaly Frans Bekkenbauer (oýunçy 1966, 1970, 1974; tälimçi 1986, 1990), Günbatar germaniýaly Berti Fogts (oýunçy 1970, 1974, 1978; tälimçi 1994, 1998).
Italiýaly Wittorio Pozzo Dünýä Kubogyny 2 gezek (1934, 1938) gazanan ýeke-täk tälimçidir.
Dünýä Kubogyny gazanan tälimçileriň ählisi-de öz ýurtlarynyň ýygyndy toparynyň tälimçisi hökmünde kubogy eýeledi. Başgaça aýdylanda, başga bir ýurtly tälimçi, başga bir ýurduň ýygyndysyna kubok gazandyryp bilmedi.
Dünýä çempionatlarynda iň köp çykyş eden futbolçylar meksikaly Antonio Karbahal (1950–54–58–62–66) bilen germaniýaly Lottar Matteusdyr (1982–86–90–94–98). Olaryň 2-si hem futbol baýramçylygyna 5 gezek gatnaşdy. Şeýle-de italiýaly Janluiji Buffon hem 5 çempionata gatnaşdy (1998–2002–06–10–14). Ýöne ol 1998-nji ýylda çempionatda hiç hili çykyş etmedi.
Dünýä çempionatlarynda iň köp duşuşyk geçiren oýunçy germaniýaly Lottar Matteus bolup (1982–1998), ol 25 duşuşykda meýdança çykdy.
Dünýä çempionatlarynda iň köp minutlap çykyş eden oýunçy italiýaly Paolo Maldini bolup (1990–2002), ol 2217 minut meýdançada boldy.
Dünýä çempionatlarynda kapitan hökmünde iň köp duşuşyga çykan futbolçy argentinaly Diego Maradona bolup, ol kapitanlyk bagyny 16 duşuşykda göterdi.
Dünýä çempionatlarynyň final duşuşygynda iň köp oýnan oýunçy braziliýaly Karlos Kafu bolup, ol 3 gezek muny başardy (1998, 2002, 2006).
Dünýä çempionatlarynda iň köp duşuşykda ýeňiş gazanan oýunçy germaniýaly Miroslaw Kloze bolup, ol toparynyň ýeňiş gazanan 17 duşuşygynda oýnady.
Dünýä çempionatlarynyň finalynda iň köp gol geçiren oýunçylar braziliýaly Wawa (1958 — 2, 1962 — 1) bilen Pele (1958 — 2, 1970 — 1), angliýaly Jeoff Hurts (1966 – 3) hem-de fransiýaly Zinedin Zidandyr (1998 — 2, 2006 — 1). Olaryň 4-si hem final oýunlarynda 3 gol geçirdi.

robotstxt: allowed

filter: keep


text:
TÜRKMENISTANYŇ KANUNY
«Neşirýat işi hakynda» Türkmenistanyň Kanunyna üýtgetmeler girizmek hakynda
I. 2014-nji ýylyň 8-nji noýabrynda kabul edilen «Neşirýat işi hakynda» Türkmenistanyň Kanunyna (Türkmenistanyň Mejlisiniň Maglumatlary, 2014 ý., № 4, 142-nji madda) şu üýtgetmeleri girizmeli:
3-nji maddanyň birinji böleginiň 4-nji bendini şu görnüşde beýan etmeli:
«4) milletine, teniniň reňkine, jynsyna, gelip çykyşyna, emläk hem wezipe ýagdaýyna, ýaşaýan ýerine, diline, dine garaýşyna, syýasy ynam-ygtykadyna ýa-da gaýry ýagdaýlaryna garamazdan awtorlar hökmünde raýatlara öz-özüňi aňlatmak üçin mümkinçilikler döretmek.»;
4-nji maddada:
birinji bölegiň 1-nji bendini şu görnüşde beýan etmeli:
«1) raýatlaryň kanunda gadagan edilmedik usulda maglumaty erkin gözlemäge, almaga we ýaýratmaga bolan konstitusion hukugyny durmuşa geçirmäge;»;
ikinji bölegiň 2-nji bendinde «we dolandyryş» diýen sözleri aýyrmaly;
15-nji maddanyň birinji böleginiň birinji tesiminde «we dolandyryş» diýen sözleri aýyrmaly;
27-nji maddanyň 4-nji bendini şu görnüşde beýan etmeli:
«4) şu Kanun we neşirýat işi babatda Türkmenistanyň beýleki kadalaşdyryjy hukuk namalary bilen onuň ygtyýaryna degişli edilen gaýry meseleleri çözýär.».
II. Şu Kanun resmi taýdan çap edilen gününden güýje girýär.
Türkmenistanyň Prezidenti
Gurbanguly Berdimuhamedow.
Aşgabat şäheri. 2017-nji ýylyň 25-nji noýabry.


text:
Türkmenistanyň Aşgabat şäherinde we Mary welaýatynda ýurduň içinde we daşary ýurtlarda öndürilen ýokary hilli unlaryň gytçylygynyň emele gelendigi hem-de munuň bilen bir wagtda unuň bahasynyň gymmatlamagynyň dowam edýändigi habar berilýär.
Häzirki wagt paýtagtyň döwlete degişli dükanlarynyň tas ählisinde diýen ýaly, şol sanda “Türkmenbakaleýa” degişli Parahat-1 etrapçasyndaky 3-nji, Parahat-2/2 we Parahat-2/3 etrapçalarynyň serhetleşýän ýerindäki 79-njy dükanlarda we Atamyrat Nyýazow şaýolunyň ugrundaky “Sumbar” söwda nokadynyň golaýyndaky dükanda daşary ýurtlarda öndürilen unlar satylmaýar. Şol bir wagtda, ýurduň içinde öndürilen ýokary hilli unlaryň hem gytalandygy aýdylýar.
“Ýurduň özünde ýa-da daşary ýurtlarda öndürilen ýokary hilli uny satyn almak üçin indi üç gün bäri dükana gatnaýaryn. Ýöne her gezeginde ertir ýa-da iki-üç günden gelse gerek diýip, yzyma ugradýarlar. Ýurtda öndürilen pes ýa-da orta hilli una ýokary hilli uny goşmasaň, onuň diňe özünden çörek ýa-da beýleki naharlar üçin hamyr taýýarlap bolanok” diýip, adynyň efirde agzalmazlygyny soran paýtagtdaky 79-njy dükanyň golaýynda ýaşaýan ýaşaýjy gürrüň berdi.
Azatlygyň Aşgabatdaky çeşmeleriniň tassyklamagyna görä, Gazagystanda ýa-da Russiýada öndürilen unlar hususy eýeçilikdäki dükanlaryň hem köpüsinde tapdyrmaýar. Munuň bilen bir wagtda, hususy dükanlarda daşary ýurtda öndürilen ýokary hilli unlaryň bahasy hem barha gymmatlaýar.
“Mundan bir aý çemesi ozal hususy dükanlarda Gazagystanda öndürilen ýokary hilli unuň 1 kilogramy 1 manat 60 – 1 manat 80 teňňeden satylan bolsa, häzir 3 manat – 3 manat 20 teňňeden satylýar. Döwlet dükanlarynda ikinji sort diýilýän unuň 1 kilogramy öň 90 teňňeden satylan bolsa, indi 1 manat 20 teňňeden satylýar” diýip, adynyň efirde agzalmazlygyny soran Aşgabatda ýaşaýan synçy gürrüň berdi.
Un gytçylygynyň ýurduň Mary welaýatynda hem duýulýandygy, şu günler Mary-Türkmenabat aralygynda kireýine ýolagçy gatnadýan hususy taksileriň bir ugruna müşderileri alyp gitse, Mara gidende halta-halta un alyp gidýändigi aýdylýar.
“Hususy taksiler Lebapdan Mara gidenlerinde, öz ulaglaryny dolduryp un alyp gidýärler. Lebapda häzirlikçe un gytçylygy ýok. Ýöne Maryda ýagdaý başga, men ýakynda Mara gidenimde, dükanlarda unuň ýokdugyny gördüm. Adamlar dükanlaryň ählisinde diýen ýaly unuň ýokdugyny gürrüň berdiler” diýip, Azatlygyň ýurt içindäki ýene bir çeşmesi gürrüň berdi.
Aşgabadyň käbir döwlet eýeçiligindäki dükanlarynyň jogapkär işgärleri ýokary hilli unuň ýoklugynyň sebäbini olary satyn alýan adamlaryň sanynyň köplügi bilen düşündirýärler. “Bize uny çäkli möçberde satmaly diýen tabşyryk ýok. Şonuň üçin un gelen wagty adamlara satýarys. Un gutarsa biz näme edeli?” diýip, adynyň efirde agzalmazlygyny soran dükan resmisi aýtdy.
Azatlyk Radiosy Aşgabadyň Köpetdag etrap häkimliginiň Söwda bölümi bilen habarlaşanda, bu edaranyň efirde adynyň agzalmazlygyny soran resmisi “biz öňki mukdardaky uny satuwa goýberýäris. Ýöne halk uny köp satyn alýan bolsa, onda olaryň islegini öwrenip, geljekde satuwa çykarylýan unuň möçberini köpelderis” diýip jogap berdi.
Ýatlap geçsek, soňky bir ýyla golaý wagt bäri Türkmenistanda un, şeker we ösümlik ýagy ýaly harytlaryň gymmatlamagy we olaryň söwda tekjelerinden wagtal-wagtal ýitirim bolmagy dowam edýär. Munuň bilen bir wagtda, käbir ýaşaýjylaryň bu harytlary uly göwrümde haltalap satyn alyp goýýandygy barada hem habarlar gelip gowşupdy.


text:
LINE registrasiýa edenimizde öz nomerimizi goýýarys. Belki soňra özümiziň ulanýan nomerimizi üýtgedip bilmegimiz mümkin.
LINE-da hem täze nomerimizi goýmak üçin pozup täzeden edýändiris. Ol ýagdaýda hem ählli maglumatlarymyz ýitýär.
Täze nomeri maglumatlary ýitirmän goýmak üçin aşakdakylary yzarlaň.
Ilki bilen LINEda nastroýka giriň we Profile basyň. Şol ýerde suratyň sag tarapynda öz nomeriňizi görersiňiz, Şol nomeriň üstüne basyň
Soňra aşakdaky ýaly sahypa açylar siz Smenit nomer diýen düwmä basyň.
Aşakdan bolsa täze nomeriňizi ýazyň we Dalee basyň.
Şeýlelik bilen täze nomeriňizi line hasabyňyza ýerleşdirip biersiňiz. Eger soragyňyz bar bolsa forum.tsoltanov.com giriň we düşünmedik zadyňyz bar bolsa çekeleşik başladyň.
8,365 gezek okaldy


text:
30 Nisan 2015 Perşembe
Medeniýet Parahatçylygyň we Agzybirligiň Nyşany
Şu günler Aktauda — Gazagystan Respublikasynyň Mangistau oblastynyň paýtagtynda Türkmenistanyň medeniýet işgärleriniň wekiliýeti saparda bolýar. Onuň düzüminde belli artistler, Balkan welaýatynyň “Dagdan” döredijilik topary, Aşgabadyň çagalar çeperçilik mekdebiniň okuwçylary we Türkmenistanyň Döwlet çeperçilik akademiýasynyň talyplary bar. Doganlyk ýurda sapar Türkmenistanyň Gazagystan Respublikasyndaky konsullygy hem-de ýurdumyzyň Medeniýet ministrligi tarapyndan kabul edýän tarapyň goldaw bermeginde guraldy. Ynsanperwer çäre Türkmenistanda giňden bellenilýän Bitaraplyk we parahatçylyk ýylyna bagyşlanan çäreleriň maksatnamasynyň çäklerinde geçirilýär.
Türkmenistany we Gazagystany milli medeniýetleriň umumy çuňňur kökleri, taryhy geçmiş, dil, özara bähbitli hyzmatdaşlyga, ynanyşmaga we özara düşünişmä esaslanan köpýyllyk dostlukly gatnaşyklar baglanyşdyrýar. Bularyň hemmesi türkmen wekiliýetiniň goňşy ýurtda bolýan günleri, Žana Uzen serhetýaka gazak şäheriniň häkimligi we jemgyýetçilik guramalary tarapyndan 27-nji aprelde guralan türkmen-gazak serhedinde dabaraly kabul etmekden başlap, beýleki wakalarda öz aýdyň beýanyny tapdy. Türkmenistanyň wekillerini duz-çörek, milli tagamlar, gazak döredijiliginiň äheňleri boýunça guralan konsert bilen mähirli garşyladylar. Türkmenistanyň wekilleriniň hormatyna şäheriň meri S.Turumow, ýaşulularyň ýerli geňeşiniň başlygy, “Uzenmunaýgaz” nebitgaz çykaryjy kompaniýanyň baş direktory we beýlekiler gutlag sözleri bilen çykyş etdiler. Türkmenistanyň we Gazagystanyň arasynda medeni alyşmalaryň möhümdigi bellenildi. Olar milli we umumyadamzat ruhy gymmatlyklarynyň esasynda iki doganlyk halkyň özara baýlaşmagyna gönükdirilendir.
Türkmenistanyň wekiliýeti Aktau şäherinde bolmagynyň ikinji güni Akşükür obasynyň golaýyndaky Týubkaragan raýonynda ýerleşýän “Koşkar Ata” aramgähine zyýarat etdiler. Bu ýerde köpüsi türkmen topragyndan bolan dindarlaryň ruhy aram tapdy...
Biziň wekiliýetimiz tanyşlyk saparyny dowam edip, Týubkaragan raýonynyň dolandyryş merkezine Fort — Şewçenko şäherine we Bautino deňiz portuna baryp gördüler. Bu ýerde olar Hazaryň gazak bölegindäki deňiz ýalpaklygynda we gury ýerlerindäki uglewodorod ýataklaryny özleşdirmegiň häzirki zaman taryhy bilen tanyşdylar. Önümçilik düzümini we ýöriteleşdirilen floty synladylar. Tanyşlygyň ahyrynda Týubkaragan raýonynyň häkimi T.Asauowyň we Fort — Şewçenko şäheriniň meri A.Nurdöwletowyň ugratmagynda “Tulpar” gämisinde Bautin aýlagy boýunça gezelenji amala aşyryldy.
29-njy aprelde Aktaunyň Nurmuhan Žanturin adyndaky döwlet sazly-drama teatrynyň eýwanynda “Men Parahatçylyga ses berýärin” diýen at bilen çagalaryň çeken suratlarynyň sergisi guraldy. Ol Türkmenistanyň Bitaraplygynyň 20 ýyllygyna we ýurdumyzda yglan edilen Bitaraplyk we parahatçylyk ýylyna bagyşlandy. Sergä Türkmenistanyň, Gazagystanyň Mangistau we Atyrau oblastlarynyň umumybilim berýän we çeperçilik mekdeplerinden oglanlar we gyzlar gatnaşdylar. Ýaş suratkeşler tomaşaçylary işleriniň 100-den gowragy bilen tanyşdyrdylar. Mundan başga-da, bu ýerde ýaş türkmen suratkeşleriniň — Türkmenistanyň Döwlet çeperçilik akademiýasynyň talyplarynyň çeken suratlarynyň bäsleşikden daşgary sergisi ýaýbaňlandyryldy. Sergi işlerinde deňi-taýy bolmadyk ahalteke bedewleriniň, türkmen tebigatynyň gözelligi, milli baýramçylyklar, Berkarar döwletimiziň bagtyýarlyk döwründe Türkmenistanda senagat we ýaşaýyş jaý gurluşyklarynyň çäklerinde senagat peýzažlary şekillendirildi.
Dabaraly ýagdaýda bäsleşigiň ýeňijilerini sylaglamagyň baýramçylyk çäresi geçirildi. Ozalky Şota Rustaweli adyndaky Türkmen çeperçilik mekdebiniň uçurymy, Gazagystanyň sungat akademiýasynyň akademigi Aýtbaý Kulbaýyň ýolbaşçylyk eden eminler toparynyň çözgüdi boýunça baýrak eýelerini kesgitlemek iki ýaş toparlary boýunça bäş bölümde internet — ses bermegi nazara almak bilen geçirildi. Uly ýaş toparynda ikinji orny eýelän, Aşgabadyň çeperçilik mekdebiniň okuwçysy M.Myradow hem-de aýry-aýry ýaş toparlarynda tomaşaçylaryň söýgüsini gazanan A.Kulyýewa “Men Parahatçylyga ses berýärin” diýen at bilen geçirilen çagalaryň çeken suratlarynyň halkara bäsleşiginiň ýeňijileri boldular. Bäsleşigiň baş baýragy Aktau şäheriniň 3-nji orta umumybilim berýän mekdebiniň okuwçysy E.Konysbaýewe gowşuryldy. Çagalaryň çeken suratlarynyň halkara bäsleşiginiň ýeňijilerine we baýrak eýelerine Türkmenistanyň Gazagystan Respublikasyndaky konsullygynyň diplomlary we Mangistau oblastynyň häkimliginiň adyndan gymmat bahaly sowgatlar gowşuryldy. Sylaglamak çäresine Aktau şäheriniň we Mangistau oblastynyň ýolbaşçylary hem-de Balkan welaýatynyň häkimi B.Hojamämmedow gatnaşdylar.
Medeni çäreler şol gün Türkmenistanyň we Mangistau oblastynyň döredijilik toparlarynyň N.Žanturin adyndaky sazly-drama teatrynyň sahnasynda guran konserti bilen dowam etdi. Türkmenistanyň halk artistleri—Balkan welaýatyndan aýdymçy A.Mämmedowa we aşgabatly bagşy P.Hamydow üstünlikli çykyş etdiler. Opera sahnalaryny ýerine ýetirijiler—Türkmen milli konserwatoriýasynyň mugallymy A.Seýtkulyýewa we Mangistau oblastynyň Murat Oskimbaýew adyndaky filarmoniýanyň aýdymçysy Ş.Saparowa şowhunly el çarpyşmalara mynasyp boldular. Aýdymçylara gazak saz ussady, halkara bäsleşikleriniň ýeňijisi pianinoçy E. Begendikow sazandarlyk etdi. Balkanly we Mangistauly tansçylaryň tomaşaçylaryň el çarpyşmagynda ýerine ýetiren küşt depdi tansy konsert maksatnamasynyň içinden erş-argaç bolup geçdi.
Türkmen wekiliýetiniň sapary gazak milletiniň Lideri, Türkmenistanyň Prezidenti Gurbanguly Berdimuhamedow ýaly “açyk gapylar” syýasatyny ýöredýän , sebitde parahatçylygy we halklaryň arasynda agzybirligi berkarar edýän Gazagystanyň Prezidenti Nursultan Nazarbaýewiň döwlet Baştutanynyň wezipesine resmi taýdan girişmegi mynasybetli geçirilen çärä gabat geldi. Balkan welaýatynyň Mangistau oblastyndaky ynsanperwer çäresi Türkmenistanda yglan edilen Bitaraplyk we parahatçylyk ýylynyň nyşany astynda, Gazagystanyň halklarynyň Assambleýasynyň 20 ýyllygynyň, ýurduň milli baýramy — Agzybirlik gününiň we Beýik Ýeňşiň 70 ýyllygynyň öňüsyrasynda geçirilýär. Bularyň hemmesi kabul edýän tarapyň wekilleriniň nygtaýşy ýaly, Türkmenistanyň döredijilik wekiliýetiniň saparyna aýratyn öwüşgin çaýýar.
Diňe geografik serhetleri däl-de, eýsem, ruhy ýakynlygy birleşdirýän doganlyk ýurtlaryň arasyndaky medeni alyşmalar Türkmenistanyň we Gazagystanyň Liderleriniň netijeli syýasaty netijesinde ýylsaýyn giňelýär, milletleriň ýakynlaşmagyna we iki döwletiň netijeli hyzmatdaşlygyna hyzmat edýär. “Demirgazyk-Günorta” transmilli demir ýolunyň gurulmagy munuň aýdyň mysallarynyň biri bolup durýar. Ýewropanyň üstaşyr ýükleriniň Ýakyn we Orta Gündogaryň ýurtlaryna gysga ýol hökmünde demir ýolunyň hereket etmegi Türkmenistanyň, Gazagystanyň, we olar bilen çäkleşýän ýurtlaryň ykdysadyýetleriniň we durmuş derejeleriniň ýokarlanmagyna ýardam eder.
30-njy aprelde türkmen wekiliýeti Aktau şäherinden Žan Uzen şäherine bardy, bu ýerde paýtagtymyzyň artistlerinden we Türkmenbaşydaky nebiti gaýtadan işleýän zawodlar toplumynyň “Dagdan” döredijilik toparynyň agzalaryndan ybarat döredijilik işgärleri uly konsert bilen çykyş etdiler. 1-nji maýda bolsa türkmen wekiliýeti Gazagystanyň halklarynyň Agzybirlik Gününe bagyşlanan baýramçylyk çäresine gatnaşar.
Kaydol: Kayıt Yorumları (Atom)


text:
Tender
“Türkmenawtoýollary” döwlet konserni geosintetik önümlerini satyn almak boýunça şu aşakdaky lotlar boýunça
HALKARA BÄSLEŞIK
yglan edýär
LOT №1 - Geotekstil
LOT №2 – Tekiz geogözenek
ЛОТ №3 – Asfalt örtügini armirlemek üçin geosetka
ЛОТ №4 – Göwrümli geogözenek
Gyzyklanma bildirýän ähli taraplara öz tekliplerini “Türkmenawtoýollary” döwlet konsernine şu aşakdaky salga iberip bilerler, Aşgabat şäheri, Azady (2011) köçesiniň 95 jaýy:
- Bäsleşige gatnaşmak isleýan dalaşgärler doly adyny, hukuk derejesini we bellige alynan ýurduny görkezmek bilen arza bermeli;
- Tehniki ýumuşyny we ýöriteleşmesini almaly;
- Her bir lot üçin 200 (iki ýüz) ABŞ dollaryny ýada onuň gymmatyna laýyklykda manat möçberinde (salgyt hasaba alynmanda) töläp bäsleşige degişli bolan resminamalarynyň bukjasyny almaly we iki bukjada ýagny birinde baha we ykdysady görkezijileriniň teklibini beýlekisine degişli resminamalary salyp ibermeli;
-Bäsleşigiň teklipleri 2015-nji ýylyň 6-njy maýyna çenli her gün sagat 9-00-dan 17-00-a çenli kabul edilýär;
- Töleg geçirmek üçin hasap resminamasy bäsleşige gatnaşmak üçin arza berilenden soň berilýär;
- Bäsleşigiň resminamalarynyň bukjasy ýokardaky görkezilen salga bäsleşigiň yglan edilen gününden kabul edilýär we bellenen möhletden gijä galan teklip bukjalar kabul edilmeýär.
Bäsleşik tekliplerine töleg geçirilenden soň serediler.


text:
4 Eylül 2015 Cuma
Hormatly Mugallymlar we Bilim Işgärleri!
Hormatly mugallymlar we bilim işgärleri!
Mähriban talyplar, eziz okuwçylar!
Sizi jemgyýetimiziň we döwletimiziň hemmetaraplaýyn sazlaşykly ösýändigini alamatlandyryan şanly baýram - Bilimler we talyp ýaşlar güni hem-de 2015-2016-njy Täze okuw ýylynyň başlanmagy bilen tüýs ýürekden gutlaýaryn! Goý, bu ajaýyp baýramyň göwün galkyndyryjy dabaralary siziň her biriňiziň eziz Watanymyza, halkymyza buýsanjyňyzy joşduryan şanly seneleriň bin hökmünde kalbyňyzda hemişelik orun alsyn!
Garaşsyz, hemişelik Bitarap Turkmenistan döwletimiz öz saýlap alan, ynsanperwerlik ýörelgelerine esaslanýan, gurmak we döretmek ýolundan bedew bady bilen ynamly öňe barýar, halkymyzyň ýaşaýyş-durmuş derejesi has-da ýokarlanýar. Berkarar döwletimiziň bilim, ylym, döredijilik mümkinçilikleri hem yzygiderli artýar. Biz abadan we eşretli durmuşymyzyň gözbaşy bolan bilim ulgamyny döwrebap kämilleşdirmäge döwlet derejesinde aýratyn uly ähmiýet berýäris. Bu ugurda uly ösüşleri gazanmakda, geljegimiz bolan ýaş nesillere döwrebap bilim-terbiýe bermekde mugallymlaryň, bilim işgärleriniň döredijilikli zähmeti örän uly orun eýeleýär.
Milli bilim ulgamyny düzümi hem-de mazmuny boýunça ösen döwletleriň derejesine ýetirmek, ýaş nesliň beden taýdan sagdyn, ruhy taýdan kämil ösmegi, döwrebap bilim we oňat dynç almagy üçin ähli şertleri döretmek döwlet syýasatymyzyň ileri tutulýan möhüm ugurlarynyň biridir.
Kabul eden milli maksatnamalarymyzyň çäklerinde eziz Diýarymyzyň ähli ýerlerinde häzirki zaman kompýuterleri, okuw-tehniki enjamlary, interaktiw-multimedia tehnologiýalary bilen üpjün edilen mekdebe çenli çagalar edaralarynda, umumy orta bilim, başlangyç, orta we ýokary hünär bilimi okuw mekdeplerinde bilimiň hili dünýä derejesine laýyklykda ösdürilýär. Döwrebap okuw kitaplary, okuw-usuly gollanmalar neşir edilýär. Şeýle hem, biziň alyp barýan bilim syýasatymyz iri halkara guramalary hem-de dünýä döwletleri bilen dostlukly, özara bähbitli gatnaşyklara, netijeli hyzmatdaşlyga esaslanýar.
Bitaraplyk we parahatçylyk ýylynda Bilimler we talyp ýaşlar gününe gabatlanyp paýtagtymyz Aşgabat şäherinde Aman Kekilow adyndaky Mugallymçylyk mekdebiniň täze binalar toplumynyň, şeýle hem eziz Diýarymyzyň onlarça obadyr şäherlerinde orta mekdepleriň we çagalar baglarynyň dabaraly ýagdaýda açylmagy ýurdumyzyň bilim ulgamynyň dünýä ölçeglerine laýyklykda ösýändigine hem-de bu ugurda uly üstünlikleriň gazanylýandygyna aýdyň şaýatlyk edýär.
Mähriban talyplar, eziz okuwçylar!
Siz ajaýyp döwürde ýaşaýarsyňyz! Siziň sagdyn ösmegiňiz, oňat okamagyňyz, bagtyýar durmuşda bilim-terbiýe almagyňyz, ilimize-ýurdumyza peýdaly, ökde hünärmenler, ýokary ahlakly adamlar bolup ýetişmegiňiz üçin döwletimiz tarapyndan ähli mümkinçilikler döredilýär. Siz Watany söýmek, agzybirlik, dost-doganlyk, jebislik ýaly milli häsiýetleriňiz, tutanýerliligiňiz we erjelligiňiz bilen ylym-bilim dünýäsine çuň aralaşmalysyňyz! Döwürleriň, nesilleriň we medeniýetleriň baglanyşygyny özünde jemleýän asylly ýörelgelerimizi mynasyp dowam edip, watansöýüji, tämiz ahlakly, beden we ruhy taýdan sagdyn şahsyýetler bolup ýetişmelisiňiz! Okamak we öwrenmek, döredijilikli we yhlasly zähmet çekmek bilen eziz Watanymyzyň şan-şöhratyny, mertebesini öňküden-de belende götermelisiňiz!
Hormatly mugallymlar we bilim işgärleri!
Berkarar Watanymyzda ýaşlaryň islän hünärleri boýunça bilim almaklary üçin giň mümkinçilikler bar. Orta hünär we ýokary okuw mekdeplerine kabul edilýän talyplaryň sany ýyl-ýyldan artýar. Ykdysadyýetiň ösüş aýratynlyklaryna laýyklykda ýokary okuw mekdeplerinde täze hünärler açylýar. Zerur ugurlara degişli hünärmenleri taýýarlamak boýunça halkara şertnamalarynyň esasynda ýaşlarymyz daşary ýurtlaryň orta hünär we ýokary okuw mekdeplerinde bilim alýarlar. Döwrebap bilim özgertmelerimiziň üstünlikli durmuşa geçirilmegi, ýaşlarymyzyň belent ynsanperwerlik, watançylyk ruhunda terbiýelenmegi mugallymlaryň hem-de bilim işgärleriniň hünär ussatlyklary, öňdebaryjy is usullary bilen berk baglanyşyklydyr. Bilimiň mazmunyny we usulyýetini kämilleşdirmek häzirki zamanyň talaplaryna laýyk pikirlenýän zehinli ýaşlary terbiýeläp ýetişdirmekde uly ähmiýete eýedir.
Bilim jemgyýetimizi we döwletimizi hemmetaraplaýyn sazlaşykly ösdürmegiň berk binýadydyr. Şoňa görä-de, bu ugurda mugallymlaryň we bilim işgärleriniň netijeli işlemeklerini gazanmak, arassa ahlakly, giň gözýetimli, ösen tehnologiýalardan baş çykarýan hünärmenleriň täze neslini kemala getirmek bilim özgertmelerimiziň esasy maksady bolup durýar. Gözümiziň guwanjy, kalbymyzyň buýsanjy bolan Turkmenistan döwletimiziň mundan beýläk-de gülläp ösmegi üçin bilimli-ylymly, ýokary hünärli nesilleri taýýarlamagy üstünlikli dowam etmek örän zerurdyr.
Hormatly mugallymlar we bilim işgärleri!
Mähriban talyplar, eziz okuwçylar!
Sizi Bilimler we talyp ýaşlar güni hem-de 2015-2016-njy Täze okuw ýylynyň başlanmagy bilen ýene-de bir gezek tüýs ýürekden gutlaýaryn! Size berk jan saglyk, abadan we bagtyýar durmuş, eziz Watanymyzyn gülläp ösmegi ugrunda alyp barýan döredijüikli işleriňizde, okuwda uly üstünlikleri arzuw edýärin!
Türkmenistanyň Prezidenti
Gurbanguly Berdimuhamedow
Kaydol: Kayıt Yorumları (Atom)


text:
Bir geň häsiýetli adam ýaşapdyr, agaçdaky almalar onuň eline öz-özünden gaçýan ekeni. Ol alma agaçlarynyň deňinden geçip barýarka, elini uzatsa hökman alma gaçypdyr. Özem ol haýsy almany islese, şol hem onuň eline gelipdir. Hemmeler geň galyp, munuň sebäbini bilmäge çalşypdyr. Ol bolsa:
─ Men islemegi oňarýan, almalaryň elime gelmegini isleýän, ol hem gelýär ─ diýer ekeni. Beýlekiler hem isläpdir. Ýöne olaryň ellerine asla alma gelmändir.
─ Diýmek, siz dogry islemegi başaraňzok ─ diýip, ol jogap beripdir. Elini uzatsa, alma onuň göni aýasyna düşüpdir. Adamlar geň galyp, gözlerini petredipdirler. Olar näçe dyrjaşsalar-da islegleri başa barmansoň janlary ýanypdyr. Şondan soň hälki adam nädip dogry islemelidigini dabaralandyrypdyr. Ýöne bu siziň ýüküňizi ýeňletmez diýip, ol adamlara öňünden duýdurypdyr.
─ Hany, aýdyň siz nähili isleýäňiz?
─ Aý, ine alma biziňem elimize gaçsa gowy bolardy diýip pikir edýäs. Günä iş edemzok, diňe ýagşylyk isleýäs. Beýleki zatlary hem edil bize öwredilişi ýaly ýerine ýetirýäs ─ diýşip, adamlaryň ählisi diýen ýaly deň gygyryşypdyrlar.
─ Barymy şu? Ine, men bolsa şunuň ýaly isleýän ─ diýip, ýaňky adam ýüpdür ýaýjyklary, basma ilikleri, nurbatly çüýjagazlary çykaryşdyryp, haýsydyr bir guralyň gurluşyny düşündirip başlapdyr. Ol:
─ Guraly alma birikdirip, öz wagtynda alma agajynyň ýanyna gelmeli we ýaýjyga basaýmaly, bolany. Adamlar:
─Bu ynsapsyzlyk ─ diýşipdirler.
─ Ol nähili? Men isledim we meniň islegim amala aşýar.
Taýýarlan Maýa Apbaýewa, žurnalist.
Ele gelýän almalar
Bir geň häsiýetli adam ýaşapdyr, agaçdaky almalar onuň eline öz-özünden gaçýan ekeni. Ol alma agaçlarynyň deňinden geçip barýarka, elini uzatsa hökman alma gaçypdyr. Özem ol haýsy almany islese, şol hem onuň eline gelipdir. Hemmeler geň galyp, munuň sebäbini bilmäge çalşypdyr. Ol bolsa:


text:
Türkmen häkimiýetleri V Aziýa oýunlarynyň başlanmagyna 100 günden gowrak wagt galanda, Aşgabatda bu çärä görülýän taýýarlyklara ünsi artdyrdy.
31-nji maýda Türkmenistanyň döwlet mediasynda prezident Gurbanguly Berdimuhamedowyň paýtagtdaky olimpiýa şäherçesine aýlanyp, bu ýerdäki desgalaryň, şol sanda Olimpiýa stadionynyň abadanlaşdyryş işleri we “Aziada-2017” sport ýaryşyny guramalaşdyrmak işlerine gatnaşýan işgärleriň birmeňzeş egin-eşikleriniň nusgalary bilen tanyşandygy habar berildi.
Soňky döwürde Türkmenistan sentýabryň 17-nde başlanjak Ýapyk binalarda we söweş sungaty boýunça V Aziýa oýunlaryna we bu çäräniň başlanmagyna 100 gün galmagy mynasybetli geçiriljek dabaralara görülýän taýýarlyklaryň gerimini has-da güýçlendirdi.
Azatlyk Radiosy bilen habarlaşan käbir aşgabatly mugallymlar özleriniň agzalýan çärelere tomusky zähmet dynç alşynda hem gatnaşmaga borçly edilendiklerini aýtdylar. Şeýle-de, olar käbir okuwçylaryň we studentleriň bolsa, mekdeplerde we ýokary okuw jaýlarynda gutardyş ekzamenlerine däl-de, Aziýa oýunlarynyň başlanmagyna 100 gün galmagy mynasybetli geçiriljek dabara gatnaşmaga borçly edilendigini bellediler.
Mundanam başga, Türkmenistanyň Ministrler kabinetiniň geçen anna güni geçirilen mejlisinde, ýurtda tomsuň jokrama yssy günleri, ýagny iýun-awgust aýlary aralygynda geçiriljek dabaraly çäreler barada habar berildi. Maglumatdan çen tutulsa, üç aýyň dowamynda tutuş ýurtda ýüzlerçe çäre geçiriler.
Resmi mediada “Aziýa oýunlarynyň üstünlikli geçirilmegi döwletimiziň sport we halkara durmuşyndaky iri merkez hökmündäki abraýyny alamatlandyrýar” diýilýär.
Emma habarda bu sport çäresiniň döwlet býujetine näçä düşýändigi, olaryň näçe adamyň iş, okuw we dynç alyş wagtyny aljakdygy aýdylmaýar. Şeýle-de, işgärleriň, okuwçylaryň we studentleriň ýurtda geçirilýän köpçülikleýin çärelere mejbury gatnaşdyrylýandygy barada-da kelam söz gozgalmaýar.
Türkmenistan ýurtda soňky 25 ýylyň dowamynda geçiriljek iň uly sport çäresine ýokary derejede taýýarlyk görýän mahaly, dünýäniň käbir döwletleri we sport assosiasiýalary öz türgenleriniň bu sport ýaryşyna gatnaşmajakdygyny yglan etdiler.
25-nji maýda Günorta Koreýanyň elektron sport assosiasiýasy (KeSPA) Aziýa oýunlaryna gatnaşmakdan ýüz öwürmeginiň sebäplerini “Elektron sportlarynyň geçirilmegi üçin ägirt uly sport çärelerinde bolşy ýaly umumy proseduralaryň ýoklugy” bilen düşündirdi.
Günorta Koreýanyň Olimpiýa komitetiniň jogapkär wekili Hwang Isak 31-nji maýda Azatlyk Radiosyna beren maglumatynda, Aşgabatdaky ýaryşlara KeSPA-nyň türgenleriniň gatnaşmajakdygyny, ýöne beýleki ugurlar boýunça 100 çemesi sportsmeniň ugradyljakdygyny aýtdy.
Azatlyk Radiosy Günorta Koreýanyň wekiline adam hukuklaryny gorap çykyş edýän halkara guramalarynyň birnäçesiniň Aziýa oýunlaryna gatnaşjak ýurtlara Türkmenistandaky adam hukuklarynyň ýagdaýy boýunça türkmen häkimiýetlerine basyş etmegi çagyrmak barada eden çagyryşyny ýatladanda, ol bu barada kommentariý bermekden saklanyp, şu ýylyň aprel aýynda Aşgabada baranda, olimpiýa şäherçesiniň özünde uly täsir galdyrandygyny aýtdy.
Mundan öň, has takygy şu ýylyň başynda Awstraliýanyň Milli olimpiýa komitetiniň hem Aşgabatda geçiriljek Aziýa oýunlaryna öz türgenlerini ugratmajakdygy barada habar berildi. Şonda Awstraliýanyň Milli olimpiýa komitetiniň metbugat işleri boýunça jogapkär wekili Metýu Bartol munuň sebäplerini Awstraliýanyň türgenleriniň aglabasynyň öz gün tertibini 2018-nji ýyla görä planlaşdyrandygy bilen düşündirdi.
17-27-nji sentýabrda geçiriljek Aziýa oýunlaryna 62 ýurtdan, 5 müňden köp türgeniň gatnaşmagyna garaşylýar. Bu waka göwrümi taýdan, Aziýada gurnalýan ikinji iň uly çäre hasaplanýar.


text:
۱۳۸۹ مرداد ۱۲, سهشنبه
ایراندا ترکمن ادبیّانتی - - - - - Eýranda türkmen edebiýaty
Türkmen sesi - Soňky ýyllarda türkmenistanly ýazyjydyr şahyrlaryň kitaplary Eýranda pars diline köp terjime edildi. Şol eserler türkmençe arap – pars elipbiýinde hem türkmen okyjylaryna hödürlendi.
Edebiýatçy Kasym Nurbatow Türkmensähradaky türkmenleriň edebiýatyny türkmenistanlylara tanatmakda alada eden bolsa, Eýranda çykýan “Sähra“ gazetiniň baş redaktory Dr.Abdolrahman Düýeji hem türkmenistanly ýazyjydyr şahyrlaryň eserlerini pars diline terjime edip, eýranlylara tanadyp başlady.
Azatlyk Radiosy terjimeçi Abdolrahman Duýeji bilen söhbetdeş boldy.
Azatlyk Radiosynyň Germaniýadaky habarçysy Taher Shir Mohammadi tarapyndan taýýarlanan “Türkmen Sesi“ programmasynda Türkmenistanda daşary ýurtly türkmenleriň edebiýaty barada çap bolan kitaplar hakynda hem maglumat berler. -----> Diňle
Gönderen دکتر دیــه جــی - Dr. Dieji zaman: ۱۲.۵.۸۹ 0 yorum Bu kayda verilen bağlantılar Etiketler: مصاحبه ها
اشتراک در: پستها (Atom)


text:
Ysraýylyň harbylary Golan beýikliklerine edilen 20 çemesi raketaly zarbanyň yz ýany, Eýranyň Siriýadaky harby nokatlarynyň “onlarçasyny” nyşana alandygyny aýtdy.
Ysraýyl Golan beýikliklerine edilen hüjüme Eýranyň rewolýusion gwardiýasynyň ýolbaşçysy Kassem Soleimaniniň görkezme berendigini aýdýar.
Ysraýylyň harby sözçüsi general-leýtenant Jonathan Konrikusyň 10-njy maýda irden Ierusalimde žurnalistlere aýtmagyna görä, Ysraýylyň goşuny Eýranyň aňtaw gulluklarynyň, transport we ulag ulgamlarynyň ulanýan nokatlaryny we ammarlarynyň ýerleşýän ýerlerini, ýagny Ysraýylyň özüne garşy zarbalaryň edilen bolmagyny güman eden ýerlerini nyşana alypdyr.
Ysraýylyň harbylarynyň resmi wekili Konrikus hüjümlerde agyr ýitgileriň bolmandygyny hem belledi.
“Ysraýylyň armiýasy Eýran tarapyndan Ysraýyla garşy amala aşyrylan bu hüjümlere örän çynlakaý çemeleşýär. Biz Eýranyň Siriýadaky onlarça harby nokatlaryny nyşana alyp, ar aladyk” diýip, Konrikus aýtdy.
Şeýle-de, ol munuň Ysraýylyň harbylarynyň soňky ýyllarda amala aşyran iň uly operasiýasy bolandygyny belledi. Muňa garamazdan, ol Ysraýylyň Eýran bilen dartgynlylygynyň möwjemegini islemeýändigini hem sözüniň üstüne goşdy.
Bu aralykda, ýagny 10-njy maýda Ysraýylyň goranmak ministri Awigdor Liberman Eýranyň Siriýadaky güýçleriniň Ysraýyla garşy amala aşyran deňi-taýy bolmadyk diýip atlandyran raketa hüjümlerine güýçli gaýtawul berendigini aýtdy.
Şeýle-de, ol bu hüjümlerden Ysraýylda hiç kimiň ejir çekmändigini we raketalaryň ençemesiniň urlup gaçyrylandygyny hem sözüniň üstüne goşdy.
Orsýetiň Goranmak ministrliginiň ýaýradan beýanatynda aýdylmagyna görä, 10-njy maýda iki sagat dowam eden reýdlerde Ysraýylyň “F-15” we “F-16” söweş uçarlarynyň 28 sanysy 60 çemesi raketaly howa zarbasyny amala aşyrdy.
Düýbi Britaniýada ýerleşýän Siriýanyň adam hukuklary obserwatoriýasy Ysraýylyň zarbalarynda 23 söweşijiniň, şol sanda bäş siriýaly esgeriň öldürilendigini mälim etdi.
Bu obserwatoriýanyň maglumatyna görä, zarbalarda Siriýanyň merkezi we günorta böleginde, şeýle-de Damaskyň golaýynda Eýran tarapyndan goldanylýan söweşijiler we Siriýanyň harbylarynyň birnäçe harby posty nyşana alyndy.
Bu howa zarbalary, Siriýanyň Ysraýyly Damaskyň günortasynda ýerleşýän Kisweh sebitindäki eýran harbylaryny nyşana alýan raketa zarbalaryna başlamakda aýyplamagyndan bir gün soňa gabat geldi.
Siriýanyň adam hukuklary obserwatoriýasynyň maglumatyna görä, 9-njy maýdaky howa zarbalarynda 15 adam, şol sanda sekiz eýranly söweşiji öldi.
Geçen aý Siriýanyň Homs welaýatyndaky “T4” howa bazasyna edilen hüjümde Eýranyň ýedi harbysy öldürildi. Ysraýyl Siriýanyň demirgazygyndaky hökümete degişli harby bölümlerine howa zarbalaryny amala aşyrmakda aýyplanypdy. Şonda aglabasy eýranly hökümete tarapdar onlarça söweşiji öldürilipdi.
Ysraýyl bu howa zarbalarynyň aglabasyny ne tassyklady, ne-de inkär edi. Ýöne soňky aýlaryň dowamynda Ysraýyl Eýranyň harbylarynyň Siriýada dowamly bolmagyny kabul etmejekdigini yzygiderli tekrarlady.


text:
Týumeniň Söwda-senagat edarasynyň prezidenti Eduard Abdullin sebitiň ykdysadyýetiniň ösüşini «Ykdysady gudrat» diýip atlandyrdy.
Onuň aýtmagyna görä, 2017-nji ýylyň jemleri boýunça oblastyň senagat önümçiligi 1,5-2 göterime deň boldy.
Şeýle hem ýolbaşçy geçen ýylda 25 ýyllyk baýramy bellenilen edaranyň üstünlikleri we täze taslamalar barada durup geçdi.
Gurama 25 ýyllyk baýramy mynasybetli özüniň firma stilini we şygaryny täzeledi. Indi bu şygar: «Biz mümkinçiliklerimizi giňeldýäris» diýip ýaňlanýar. Şeýle hem gyzyklanýan taraplaryň peýdalanmagy üçin bu Söwda-senagat edarasynyň ykjam gollanmasy çykaryldy.
Materialy «www.park72.ru» saýtynyň maglumatlary esasynda taýýarlan Goçmyrat ORAZBERDIÝEW, žurnalist.


text:
LINE-daky videolary nädip almaly? LINE-da paýlaşylan widelary telefonyňyza almak üçin jan çekýän bolsaňyz. Ýa-da gyzyklanýan bolsaňyz bu temany okap bilersiňiz.
LINE-dan wideo almak şeýlebir aňsatdyr. Bileniňizden soňra haýran galarsyňyz. Meniň näme üçin kelläme gelmedi diýip! (bilmeýänler üçin ýazyldy.)
Bellik: Käbirleri özüne bolan ynamyny gaçyrýar men oňarmaryn kyn bu zatlar diýip. Hiç hili kyn däl biraz jan etseňiz. Bir gezek eden bolsaň bolmadyk bolsa. Gaýtala hökman birinji gezek işi edeňde bolmaly diýen zat ýokdyr. Eger ýene-de bolmadyk bolsa. Alada galmaň Siz üçin ýörite Forum açdyk soragyňyz bar bolsa soraň diýip. Onsoň şo ýere girip islendik düşünmeýän zadyňyz bolsa soraň ýazyň. Hiç hili çekinmäňde. (Diňe bu tema degişli däldir. Ähli zada degişli)
LINE-daky wideolary almak üçin size gerekli bolan zatlar Google Chrome Browser , LINEda paýlaşylan wideonyň linki we Timeline saýty
Gerekli zatlar hakynda gysgaça düşündüriş:
Google Chrome Browser Android telefonlaryň ählisinde bardyr. Programmanyň znagy şu şekildedir .
LINE-daky wideonyň linki bolsa köpimiz bilýändiris. Haçanda bir lenta girenimizde ýokarda sag tarapda 3 nokat bardyr şoňa basanymyzda menýu çykýar şol menýudada Kopirowat SSylka diýen ýazgy bar şoňa basanymyzda Lentanyň (Wideonyň) linkini aldygymyz bolýar.
TIMELINE hem LINE-daky Lentanyň websaýt görnüşi.
Dowamyna taýýarmyň geliň onda işe başlalyň.
Ilkinji ädim Telefonyňyzdan Google Chrome programmasyny açyň we şu saýty ýazyp giriň. http://timeline.line.me
Saýta üstünlükli gireniňizden soňra suratdaky ýaly sahypa açylar.
Siz LOGIN diýen düwmä basyň. (Bellik bu işler bir gezeklikdir. Soňra wideony islendik mahalyňyz güýmenmän alyp bilersiňiz LOGIN etmän alyp bilersiňiz) LOGIN basanyňyzdan soňra suratdaky ýaly dialog çykar siz LINE-da goýup Tolko basyň.
Basanyňyzdan soňra yz ýanyndan ýene dialog çykar siz Google Chromeda goýup Wsegda basyň.
Üstünlikli Timeline sahypasyna gireniňizden soňra aşakdaky ýaly öz lenta sahypaňyz açylar.
Soňra LINE programma giriň we Haýsy lentadan Wideo aljak bolsaňyz. Şol lentanyň Linkini kopiýalap alyň. (Bellik ilki wideo aljak Akkoundyňy druzýaňyza goşuň) Kopiýalamak üçin aşakdaky surata serediň.
Ssylkany kopiýalanyňyzdan soňra, ýaňky Google Chromea giriň we ýokarda saýt ýazylýan ýere öňki duran ýazgyny pozup ýaňky kopiýalan ssylkaňyzy wstawit ediň we enter düwmesine basyň. Basanyňyzdan soňra Aljak wideoňyzyň lentasy açylar. Siz suratdaky ýaly sanlar bilen yzarlaň.
1.Bu ýerdäki ýazgyny pozuň we boşluga basyp saklaň we wstawit diýen düwme çykar şoňa basyň.
2.Ortada duran PLAY düwmesine basyň wideo başlaýança garaşyň.
3.Wideo başlar welin wideoň aşagynda şunyň ýaly şekil çykar şoňa basyň.
4. düwmä basanyňyzdan soň yz ýanyndan Skaçat düwmesi çykar şoňa basyň.
Şeýlelik bilen wideony telefonyňyza ýükläp bilersiňiz. Bu çözgüdi doly öwrenen bolsaňyz, arkaýyn islendik wideolaryň linkini alyp Google chromeda açyp ýokardaky ýaly telefonyňyza ýükläp bilersiňiz.
BELLIK: Käbirlerinde TIMELINE sahypasy açylmazlygy hem mümkin. Olar üçin indiki temalarymyzda başga çözgüt taparys.
Eger düşünmedik ýeriňiz bar bolsa jogap alasyňyz gelýän bolsa forumdan peýdalanyp bilersiňiz. http://forum.tsoltanov.com
11,132 gezek okaldy


text:
Katar krizisi nähili başlady?
Beýleki tarapdan BAE-niň ABŞ-däki ilçisi Ýusuf Al Uteýbe beren ýazmaça beýanatynda gazediň habaryny inkär etdi
Kataryň hökümetiniň resmi habarlar agentligi QNA-nyň internet saýtyna kiber hüjüm arkaly ýalňyş maglumatlar goşyp, Katar krizisiniň ýüze çykmagyna Birleşen Arap Emirlikleriniň sebäp bolandygy öňe sürüldi.
Amerikanyň Waşington Post gazedinde ýerleşdirilen we adynyň beýan edilmeziligini isleýän ABŞ-nyň Razwedka gullugynyň resmilerine salgylanyp beren habarynda Katar krizisine sebäp bolan etabyň arkasynda BAE-niň bardygy mälim edildi.
Maglumata görä BAE-niň ýokary derejeli ýolbaşçylarynyň maý aýynda tassyklan meýilnamasyna görä käbir adamlar Kataryň resmi habarlar agentligi QNA-nyň internet saýtyna kiber hüjüm gurady we Kataryň Emiri Şeýh Temim Bin Hamad Al Saniniň adyndan Amerika garşy we Eýrany goldaýan beýanatlar çap etdi.
ABŞ-nyň Razwedka gullugynyň resmileri geçen hepde geçiren soňky barlaglarynda ellerinde bar bolan resminamalaryň kiber hüjüm babatynda BAE-ni görkezýändigi barada umumy pikire geldiler. Emma kiber hüjümi Birleşen Arap Emirlikleriniň özüniňmi ýogsam, bu ýurdyň adyna işleýän başga taraplar tarapyndan edilendigi entek doly anyklanmandygy mälim edildi.
Beýleki tarapdan BAE-niň ABŞ-däki ilçisi Ýusuf Al Uteýbe beren ýazmaça beýanatynda gazediň habaryny inkär etdi.
Uteýbe ady agzalan öňe sürmeleri ret edip, Kataryň terrory goldaýandygyny ýaňadandan agzap geçdi.


text:
28 Mart 2015 Cumartesi
Ministrler Kabinetiniň Mejlisi
Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda milli ykdysadyýetimiziň pudaklarynyň öňünde duran ileri tutulýan wezipelere hem-de döwlet syýasatynyň beýleki meselelerine, şeýle hem aýry-aýry resminamalaryň taslamalaryna garaldy.
Ilki bilen, Ministrler Kabinetiniň Başlygynyň orunbasary A.Goçyýew häzirki döwürde özüniň gözegçilik edýän ulgamlarynda alnyp barylýan işleriň ýagdaýy, hormatly Prezidentimiziň ýurdumyzyň maliýe-bank düzümleriniň işini yzygiderli kämilleşdirmek boýunça ozal beren tabşyryklarynyň ýerine ýetirilişi barada hasabat berdi. Şunuň bilen baglylykda, halk hojalygymyzy depginli ösdürmek boýunça degişli düzümleriň sazlaşykly işini ýola goýmak, ýurdumyzda makroykdysady görkezijileri degişli derejede pugtalandyrmak boýunça durmuşa geçirilýän maksatnamalaýyn çäreler barada aýdyldy.
Hormatly Prezidentimiz Gurbanguly Berdimuhamedow hasabaty diňläp, milli ykdysadyýetimiziň ähli ulgamlarynyň, ykdysadyýetiň döwlete degişli bolmadyk pudagynyň mümkinçiliklerini, kuwwatlyklaryny doly derejede durmuşa geçirmekde maliýe-ykdysady ulgama möhüm ornuň degişlidigini belledi. Döwlet Baştutanymyz häzir ýurdumyzda durmuşa geçirilýän oňyn ykdysady özgertmeleriň netijeliligini gazanmak üçin ähli mümkinçilikleri peýdalanmak zerurdyr diýip aýtdy.
Döwlet Baştutanymyz Türkmenistanyň hemişelik Bitaraplygynyň 20 ýyllygyna taýýarlyk görmek boýunça türkmen paýtagtynda ýerine ýetirmeli işleriň meýilnamasyny durmuşa geçirmek meselelerine ünsi çekip, Ruhabat etrabynda düzümleýin desgalaryň gurluşygynyň we durkuny täzelemegiň ýokary depginini üpjün etmegiň wajypdygyny belledi.
Türkmenistanyň Mejlisiniň Başlygy A.Nurberdiýewa ýurdumyzda durmuşa geçirilýän giň möçberli durmuş-ykdysady özgertmeleriň kanunçylygyny üpjün etmek boýunça milli parlamentiň alyp barýan işleri barada habar berdi. Bellenilişi ýaly, häzirki zamanyň ýagdaýlaryny we ýurdumyzyň döwlet ösüşiniň ileri tutulýan ugurlaryny nazara almak bilen, milli kanunçylygy kämilleşdirmek boýunça maksatnamalaýyn çäreler durmuşa geçirilýär. Şeýle hem kabul edilýän kanunçylyk namalarynyň mazmunyny ilat arasynda düşündirmek boýunça Mejlisiň deputatlarynyň ýerlerde ýerine ýetirýän işleri barada aýdyldy.
Hormatly Prezidentimiz ýurdumyzyň durmuş-ykdysady taýdan sazlaşykly ösdürilmegine, türkmen jemgyýetiniň mundan beýläk-de demokratik esasda ösdürilmegine, halkymyzyň abadan we bagtyýar durmuşynyň bähbidine gönükdirilen wezipeleriň üstünlikli ýerine ýetirilmeginde Mejlisiň kanunçykaryjylyk işiniň uly ähmiýetiniň bardygyny belledi. Ýurdumyzyň kanunçylyk işinde dünýäniň öňdebaryjy tejribeleriniň öwrenilmeginiň we ornaşdyrylmagynyň möhümdigini aýtmak bilen, döwlet Baştutanymyz parlamentara gatnaşyklarynyň ösdürilmegine hem-de milli kanunçylygyň halkara kadalary bilen utgaşmagyna ähmiýet berilmelidigini belledi.
Mejlisiň deputatlarynyň ýurdumyzyň jemgyýetçilik-syýasy durmuşynda möhüm orny eýeleýändigi barada aýdyp, milli Liderimiz parlamentiň we onuň düzümleriniň saýlawçylar, jemgyýetçilik guramalary we beýleki düzümler bilen ýygjam gatnaşygy ýola goýmagynyň zerurdygyna ünsi çekip, bilelikdäki işiň täze kanunçylyk taslamalaryny taýýarlamakda, möhüm durmuş meselelerini çözmekde has-da wajypdygyny nygtady.
Mejlisiň barşynda hormatly Prezidentimiz Gurbanguly Berdimuhamedow ýurdumyzyň ähli künjeklerinde bolşy ýaly, paýtagtymyzda ýaýbaňlandyrylan oňyn özgertmeler adamlaryň abadan we amatly durmuşynyň üpjün edilmegine gönükdirmelidir diýip bellemek bilen, Aşgabat şäheriniň Abadan etrabynda alnyp barylýan abadanlaşdyryş işleri bilen baglanyşykly meseleleriň hemişe gözegçilikde saklanylmalydygyny aýtdy.
Soňra Ministrler Kabinetiniň Başlygynyň orunbasary A.Ýazmyradow ýurdumyzyň ekin meýdanlarynda alnyp barylýan işler hakynda hasabat berdi. Bellenilişi ýaly, 27-nji martda il içinde hormatlanýan ýaşulularyň, ussat daýhanlaryň, tejribeli hünärmenleriň, alymlaryň we mehanizatorlaryň gatnaşmagynda agrotehnikanyň kadalaryna laýyklykda ýurdumyzyň Ahal, Lebap we Mary welaýatlarynda gowaça ekişine hem-de Balkan welaýatynda gök-bakja ekinleriniň ekişine ak pata berildi. Ekiş möwsümini bellenen möhletlerde ýokary guramaçylykly geçirmek maksady bilen welaýatlarda ýörite toparlar döredildi we geçirilmeli meýilnamalaýyn çäreler kesgitlendi. Şeýle hem häzirki günlerde gallaçy babadaýhanlarymyz tarapyndan bugdaý ekilen meýdanlarda agrotehnikanyň kadalaryna laýyklykda ideg işleri, suwaryş suwuny tutmak, mineral dökünler bilen iýmitlendirmek, himiki serişdeleri ulanmak işleri dowam etdirilýär.
Wise-premýer şeýle hem ýetip gelýän "Suw damjasy-altyn dänesi" baýramçylygyna taýýarlyk görmek boýunça alnyp barylýan işler barada hasabat berdi. 2-5-nji aprelde geçirilmegi meýilleşdirilen dabaralaryň çäklerinde paýtagtymyz Aşgabatda «Suw serişdelerini tygşytly we netijeli peýdalanmagyň hem-de daşky gurşawy aýawly saklamagyň möhüm meseleleri» atly halkara suw maslahatyny geçirmek göz öňünde tutulýar. Maslahata gatnaşyjylaryň «Altyn asyr» Türkmen kölüne baryp görmekleri guralar. Mundan başga-da paýtagtymyzda Merkezi Aziýa döwletleriniň wekilleriniň gatnaşmagynda Döwletara suw hojalyk utgaşdyryjy toparynyň nobatdaky mejlisini geçirmek göz öňünde tutulýar.
Baş dabarany Aşgabat şäherinde, Garagum derýasynyň kenarynda taýýarlanan ýörite meýdançada geçirmek meýilleşdirilýär. Bu ýerde ýurdumyzyň suw hojalyk ulgamynda gazanylýan üstünlikleriň, obasenagat toplumynyň hem-de amaly-haşam sungatynyň eserleriniň sergilerini, ýurdumyzyň welaýatlarynyň folklor toparlarynyň edebi-sazly çykyşlaryny, sportuň we milli oýunlarymyzyň dürli görnüşleri boýunça ýaryşlary geçirmek şeýle hem baýramçylyk mynasybetli dabara gatnaşyjylar tarapyndan bag ekmek çäresi meýilleşdirilýär. Çäräniň çäklerinde ýurdumyzyň medeniýet we sungat ussatlarynyň baýramçylyk konsertiniň geçirilmegi meýilleşdirilýär.
Milli Liderimiz Gurbanguly Berdimuhamedow hasabaty diňläp, gowaça, gök we bakja ekinleriniň ekişini takyk we guramaçylykly, gysga möhletde geçirmek üçin ähli çäreleri görmegi talap etdi. Döwlet Baştutanymyz geljekki hasylyň ykbalynyň babadaýhanlarymyzyň ussatlygyna, gujur-gaýratyna bagly bolup durýandygyny belläp, wise-premýere bu babatda birnäçe tabşyryklary berdi.
Türkmenistanyň Prezidenti ýurdumyzda her ýylyň aprel aýynyň birinji ýekşenbesinde giňden bellenilýän «Suw damjasy—altyn dänesi» baýramçylygynyň ähmiýetini aýratyn belledi. Bu baýramçylyk türkmen halkynyň gadymdan gelýän däplerini beýan edýär diýip, milli Liderimiz biziň halkymyzyň köp müňýyllyk taryhynyň dowamynda suwa gymmat bahaly peşgeş hökmünde aýawly garap gelendigini belledi.
Suw serişdelerini netijeli peýdalanmak Türkmenistanyň döwlet syýasatynyň esasy ugry bolup durýar. Bu syýasat ilkinji nobatda obasenagat toplumyny çalt depginler bilen ösdürmegiň, daşky gurşawy goramagyň we ilaty arassa agyz suwy bilen bökdençsiz üpjün etmegiň wezipelerini çözmek bilen baglydyr diýip, hormatly Prezidentimiz Gurbanguly Berdimuhamedow belledi. Döwlet Baştutanymyzyň nygtaýyşy ýaly, biziň ýurdumyz bu meselelerde örän işjeň orun eýeläp, degişli ugurda sebit we halkara hyzmatdaşlygyny yzygiderli giňeldýär.
Milli Liderimiz mundan beýläk-de ýurdumyzda döwrebap suw tygşytlaýjy tehnologiýalary giňden ornaşdyrmak, suw serişdelerini tygşytlamaga ýardam edýän öňdebaryjy dünýä tejribesini, innowasion ylmy-tehniki işläp düzmeleri öwrenmek we işde ulanmak meselelerine aýratyn üns bermegi talap etdi.
Hormatly Prezidentimiz "Suw damjasy-altyn dänesi" baýramçylygy mynasybetli meýilleşdirilen ähli çäreleri ýokary guramaçylyk derejesinde geçirmegi tabşyrdy.
Döwlet Baştutanymyz wise-premýerler A. Ýazmyradowa we M.Ýazmuhammedowa olaryň gözegçilik edýän Aşgabat şäheriniň Arçabil etrabyny abadanlaşdyrmak bilen bagly anyk tabşyryklary berip, bu ýerde alnyp barylýan işleriň barşyny berk gözegçilikde saklamagy talap etdi.
Ministrler Kabinetiniň Başlygynyň orunbasary M.Ýazmuhammedowa gözegçilik edýän ulgamlarynda alnyp barylýan işleriň ýagdaýy, ýurdumyzda elektron kitaphana ulgamyny döretmek boýunça milli Liderimiziň ozal beren tabşyryklarynyň ýerine ýetirilişi barada hasabat berdi. Bellenilişi ýaly, häzirki döwürde Türkmenistanyň Medeniýet ministrliginiň garamagynda 230 kitaphana bar, olaryň 76-synyň merkezi derejesi bar. Kitaphana gaznalarynda saklanylýan neşir önümleri boýunça maglumatlaryň jemleýji elektron binýady emele getirilip, olar öz aralarynda birleşdiriler. Munuň özi kitaphanalaryň arasynda edebiýaty çalyşmak üçin şertleri döreder, olaryň işini täze derejede guramaga mümkinçilik berer.
Kitaphanalarda zerur tehniki enjamlary, degişli maksatnamalary oturtmak we ýokary tizlikli aragatnaşyk ulgamyny üpjün etmek boýunça potratçy diýlip "Nokat kompýuter" kompaniýasy seçilip alyndy. Şunuň bilen baglylykda "Medeniýet ministrliginiň garamagyndaky merkezi kitaphanalarda elektron kitaphanalaryň bir bitewi ulgamyny döretmegiň meseleleri hakynda" Kararyň taslamasy döwlet Baştutanymyzyň garamagyna hödürlenildi.
Soňra wise-premýer öňde boljak milli baýramlar — «Suw damjasy—altyn dänesi» baýramçylygy, Türkmen bedewiniň baýramy mynasybetli dabaralara görülýän taýýarlyk hakynda hasabat berip, aprel aýynda bellenilen çäreleriň medeni maksatnamasy hakynda habar berdi. Şanly seneler mynasybetli işlenip taýýarlanylan maksatnamanyň çäklerinde ugurdaş sergiler guralar, aýdym-sazly çykyşlar, sahna oýunlary, döredijilik bäsleşikleri, halkara ylmy maslahatlary, sport çäreleri ýaýbaňlandyrylar. Paýtagtymyzda gurlup ulanmaga berilýän desgalaryň açylmagy mynasybetli ýörite dabaralar guralar.
Hormatly Prezidentimiz Gurbanguly Berdimuhamedow häzirki zaman tehnologiýalaryny medeni ulgama işjeň ornaşdyrmagyň, hususan-da, elektron kitaphana ulgamyny döretmegiň möhümdigini belläp, şonda milli mirasy we däpleri wagyz etmek, iň oňat dünýä tejribesini hem-de häzirki zaman guramaçylyk çemeleşmelerini ornaşdyrmak boýunça wezipeleri utgaşdyrmak bilen medeni-köpçülik işlerine döredijilikli çemeleşmegiň möhümdigine ünsi çekdi we degişli Karara gol çekdi.
Döwlet Baştutanymyz öňde boljak baýramçylyklaryň ähmiýeti hakynda söz açyp, olaryň ägirt uly watançylyk we terbiýeçilik ähmiýetiniň bardygyny hem-de şonuň üçin şanly seneler mynasybetli dabaralaryň hemme ýerde ýokary derejede geçirilmelidigini belledi. Milli Liderimiz olarda many-mazmun bilen şol şanly baýramçylyklaryň her biriniň ideýa manysy açylmalydyr diýip, wise-premýere degişli tabşyryklary berdi.
Soňra Ministrler Kabinetiniň Başlygynyň orunbasary B.Hojamuhammedow ýangyç-energetika toplumynyň düzümlerindäki işleriň ýagdaýy, şeýle hem bu ugurdaky işleriň depginini ýokarlandyrmak boýunça döwlet Baştutanymyzyň ozal beren tabşyryklarynyň ýerine ýetirilişi barada hasabat berdi. Wise-premýer ýakynda Owganystanyň paýtagty Kabulda Türkmenistan-Owganystan-Pakistan-Hindistan gaz geçirijisiniň taslamasyna gatnaşýan döwletleriň degişli ýolbaşçy düzümleriniň nobatdaky mejlisiniň geçirilendigini, onda bu giň möçberli taslamany durmuşa geçirmek babatda wezipeleriň kesgitlenendigini habar berdi.
Söwda, ykdysady, ylmy we tehnologiki hyzmatdaşlyk boýunça Hökümetara türkmen-koreý toparynyň bäşinji mejlisine taýýarlyk görlüşi barada aýdyldy. Bu mejlisi 10-njy aprelde Koreýa Respublikasynyň paýtagty Seul şäherinde geçirmek meýilleşdirilýär.
Hormatly Prezidentimiz Gurbanguly Berdimuhamedow hasabaty diňläp, beýleki döwletler we dünýäniň işewür toparlary bilen hyzmatdaşlygy işjeňleşdirmek Türkmenistanyň energetika syýasatynyň wajyp ugry bolup durýandygyny nygtady. Şol gatnaşyklary däp boýunça biziň ýurdumyz hoşniýetli erk we özara bähbitlilik ýörelgelerinde guraýar. Milli Liderimiz türkmen energiýa serişdelerini dünýäniň sarp ediş bazaryna üstaşyr ugratmagyň köptaraply ulgamyny döretmek hem-de energiýa howpsuzlygynyň dünýä möçberinde täze gurluşyny kemala getirmek boýunça Türkmenistanyň halkara başlangyçlarynyň mundan beýläk-de öňe ilerledilmegi bilen baglanyşykly ilkinji nobatdaky wezipelere bu ýere ýygnananlaryň ünsüni çekdi.
Döwlet Baştutanymyzyň belleýşi ýaly, şunda Türkmenistan—Owganystan—Pakistan—Hindistan transmilli gaz geçirijisiniň gurluşygy boýunça uly möçberli taslamany amala aşyrmaga aýratyn orun berilýär. Bu bolsa öz gezeginde TOPH taslamasyna gatnaşyjy ähli ýurtlaryň ykdysady kuwwatyny has-da artdyrylmaga ýardam berer, esasy bolsa sebitde parahatçylygy, durnuklylygy we howpsuzlygy pugtalandyrmakda möhümdir diýip, hormatly Prezidentimiz aýtdy hem-de wise-premýere TOPH taslamasynyň üstünde işlenmegini çaltlandyrmaga degişli birnäçe anyk görkezmeleri berdi.
Döwlet Baştutanymyz türkmen-koreý gatnaşyklarynyň meseleleriniň üstünde durup geçip, onuň ösýän depginini hem-de dürli pudaklarda netijeli özara hereketleri diwersifikasiýalaşdyrmak üçin bar bolan köptaraply mümkinçiligi kanagatlanmak bilen nygtady. Türkmenistan Aziýa-Ýuwaş umman ýurtlary, şol sanda Koreýa Respublikasy bilen hyzmatdaşlygy hemmetaraplaýyn ösdürmäge uly ähmiýet berýär diýip, hormatly Prezidentimiz Gurbanguly Berdimuhamedow aýtdy. Milli Liderimiziň nygtaýşy ýaly, häzirki wagtda söwda-ykdysady ulgamda, energetika pudagynda, gurluşykda we beýleki pudaklarda hyzmatdaşlygy has-da ösdürmek üçin uly mümkinçilikler bar. Işläp düzmekde we ornaşdyrmakda Koreýa Respublikasynyň ägirt uly üstünlikleri gazanan öňdebaryjy ýokary tehnologiýalar pudagy ikitaraplaýyn hyzmatdaşlygyň ileri tutulýan ugurlarynyň biri hökmünde atlandyryldy.
Bilelikdäki Hökümetara toparlarynyň ähmiýetli ornuny belläp, hormatly Prezidentimiz Gurbanguly Berdimuhamedow şeýle işleriň özara bähbitlilik we uzakmöhletleýin esasynda ýola goýulýan hyzmatdaşlygy ýygjamlaşdyrmagyň netijeli guraly hökmünde özüni oňat görkezendigini nygtady. Döwlet Baştutanymyz öňde boljak türkmen-koreý toparynyň mejlisiniň gün tertibine girizilen meseleler boýunça birnäçe tekliplerini we belliklerini aýdyp, bu babatda wise-premýere birnäçe tabşyryklary berdi.
Wise-premýer B.Hojamuhammedowa gözegçilik edýän Aşgabat şäheriniň Köpetdag etrabynda amala aşyrylýan abadanlaşdyrmak we bagy-bossanlyga büremek, dürli ähmiýetli desgalaryň durkuny täzelemek bilen baglylykda hem degişli tabşyryklar berildi.
Soňra Ministrler Kabinetiniň Başlygynyň orunbasary B.Ereşow ýurdumyzyň senagat pudaklarynda alnyp barylýan işleriň ýagdaýy, döwlet Baştutanymyzyň çig mal serişdeleriniň ulanylyşynyň netijeliligini ýokarlandyrmak, önümçilik, tehnologik we üpjünçilik işlerini utgaşdyrmak boýunça ozal beren tabşyryklarynyň ýerine ýetirilişi barada hasabat berdi. Şeýle hem wise-premýer ýurdumyzyň senagat ulgamynyň düzümleriniň işini kämilleşdirmek, pudaga degişli kärhanalara dünýäniň öňdebaryjy tejribelerini, häzirki zaman tehnologiýalaryny ornaşdyrmak hem-de pudagyň eksport kuwwatlyklaryny artdyrmak boýunça alnyp barylýan giň möçberli işler barada hasabat berdi.
Aşgabat şäheriniň Bagtyýarlyk etrabynyň çäklerini abadanlaşdyrmak boýunça alnyp barylýan işler barada berlen hasabatyň çäklerinde etrabyň çäginde bar bolan köçeleriň birnäçesinde yşyklandyryjylary, hojalyk ulgamyna degişli desgalary döwrebaplaşdyrmak, gök zolaklary döretmek işleriniň alnyp barylýandygy aýdyldy.
Senagat pudaklarynyň öňünde durýan möhüm wezipelere ünsi çekmek bilen, hormatly Prezidentimiz Gurbanguly Berdimuhamedow senagat pudagynda bar bolan önümçilik kärhanalarynyň kuwwatlyklaryny hem-de pudagyň sazlaşykly ösüşini üpjün etmek bilen baglanyşykly meseleleri hemişe gözegçilikde saklamagy wise-premýerden talap etdi. Şeýle hem hojalygy ýöretmegiň oňyn görnüşlerini we usullaryny ornaşdyrmagyň zerurdygyna ünsi çekip, milli Liderimiz bu babatda wise-premýere birnäçe tabşyryklary berdi.
Döwlet Baştutanymyz paýtagtymyzyň Bagtyýarlyk etrabyny abadanlaşdyrmak bilen baglanyşykly meseleleriň üstünde durup geçmek bilen, meýilleşdirilen işleriň durmuşa geçirilişiniň ähli tapgyrlaryna berk gözegçilik etmegi tabşyrdy.
Soňra Ministrler Kabinetiniň Başlygynyň orunbasary P.Taganow gözegçilik edýän söwda toplumynyň işi, daşary ýurtlar bilen söwda-ykdysady hyzmatdaşlygy giňeltmek, türkmen önümleriniň daşary ýurtlara ugradylyşynyň möçberlerini artdyrmak boýunça, Türkmenistanyň iri halkara sergilerinde, maslahatlarda we işewür-forumlarda wekilçilik etmegi, beýleki işewür çäreleri guramak babatda milli Liderimiziň tabşyryklaryndan ugur alnyp geçirilýän işler barada hasabat berdi.
Wise-premýer hasabatyň barşynda häzirki döwürde ýurdumyzyň söwda we hyzmatlar ulgamynda halkara hyzmatdaşlygyny ösdürmek, Türkmenistanyň Senagatçylar we telekeçiler birleşmesiniň düzümleriniň önümçilik kuwwatlyklaryny we eksport mümkinçiliklerini artdyrmak boýunça ýaýbaňlandyrylan çäreler we öňde durýan wezipeleri ýerine ýetirmek bilen baglanyşykly meseleler barada aýtdy.
Hormatly Prezidentimiz Gurbanguly Berdimuhamedow Türkmenistanyň Söwda-senagat edarasynyň, Döwlet haryt-çig mal biržasynyň işini döwrüň talabyna laýyk derejede ösdürmek, telekeçileriň işini höweslendirmek we olaryň önümçilik kuwwatlyklarynyň möçberini artdyrmak, şeýle hem söwda-ykdysady ulgamyň düzümlerini sazlaşykly ösdürmek bilen baglanyşykly işlere örän jogapkärçilikli we hemmetaraplaýyn esasda çemeleşilmelidigini belledi.
Döwlet Baştutanymyz pudagyň düzümlerinde alnyp barylýan işleriň ýagdaýyna gözegçiligi gowşadandygy üçin wise-premýeriň işine nägilelik bildirdi. Şunuň bilen baglylykda, hormatly Prezidentimiz wezipe borçlaryny göwnejaý ýerine ýetirmän, işde goýberen kemçilikleri üçin, Ministrler Kabinetiniň Başlygynyň orunbasary P.Taganowa berk käýinç yglan etdi we degişli resminama gol çekdi.
Soňra gözegçilik edýän pudaklarynda alnyp barylýan işler hakynda Ministrler Kabinetiniň Başlygynyň orunbasary S.Toýlyýew hasabat berdi. Wise-premýer hususan-da, paýtagtymyzda 2-4-nji aprel aralygynda «Aziada-2017 we Türkmenistanyň ösüşiň hem-de parahatçylygyň bähbidine sportda tutýan orny» atly halkara maslahatyny geçirmäge görülýän taýýarlyk hakynda habar berdi.
Bellenilişi ýaly, bu iri maslahata V Aziýa oýunlarynyň sport maksatnamasyna girýän sport görnüşleri boýunça Aziýa federasiýalarynyň ýolbaşçylarynyň, şeýle hem bilermenleriň, Sport media-forumynyň ikinji tapgyryna gatnaşyjylaryň, daşary ýurt kompaniýalarynyň wekilleriniň, ýurdumyzyň hem-de daşary döwletleriň habar beriş serişdeleriniň wekilleriniň gatnaşmagyna garaşylýar. Halkara maslahatyny ýokary guramaçylykly geçirmek üçin degişli meýilnama taýýarlanyldy. Onuň açylyş dabarasy 2-nji aprelde Milli sport we syýahatçylyk institutynda geçiriler, bölümçe maslahatlary bolsa şol institutda we Ýaş olimpiýaçylary taýýarlaýyş mekdebinde geçiriler. Maslahatyň çäklerinde 3-nji aprelde Sport media-forumyny geçirmek göz öňünde tutul ýar. Şonuň bilen birlikde, türkmen tarapynyň wekilleriniň daşary ýurtly hyzmatdaşlary bilen ikitaraplaýyn duşuşyklarynyň geçirmek meýilleşdirildi. Daşary ýurtly myhmanlar üçin paýtagtymyzda gurulýan Olimpiýa şäherçesine baryp görmek göz öňünde tutulýar, onuň binalarynda Aziada—2017-niň ýaryşlary geçiriler.
Wise-premýer hasabatynyň dowamynda 28-nji martda geçiriljek "Arkadagyň ak ýolunda öňe barýar bagtly ýaşlar" atly ýurdumyzyň ýaşlarynyň maslahatyna taýýarlyk görmek boýunça alnyp barylýan işler hakynda habar berdi.
Mälim bolşy ýaly, eziz Watanymyzyň geljegi bolan ýaş nesil hakynda alada hormatly Prezidentimiz Gurbanguly Berdimuhamedowyň ýolbaşçylygynda amala aşyrylýan Türkmenistanyň döwlet syýasatynyň möhüm ugurlarynyň biri bolup durýar. Milli Liderimiziň tabşyrygyna laýyklykda taýýarlanan "Türkmenistanda ýaşlar baradaky döwlet syýasatynyň 2015-2020-nji ýyllar üçin döwlet maksatnamasy" munuň aýdyň subutnamasy bolup durýar. Ol geçen hepdede geçirilen Ministrler Kabinetiniň mejlisinde döwlet Baştutanymyzyň gol çeken Karary bilen tassyklandy. Bu maksatnamanyň durmuşa geçirilmegi ýaşlara hemmetaraplaýyn goldaw bermäge, şol sanda hukuk we durmuş goraglylygyny üpjün etmäge, ýaş nesliň sazlaşykly ösmegi, bilim almagy we iş bilen üpjün edilmegi üçin oňaýly şertleri döretmäge, ýaşlaryň intellektual we döredijilik mümkinçiliklerini amala aşyrmaga gönükdirilendir.
Ýurdumyzyň ýaşlarynyň täze taryhy döwrüň belent maksatlarynyň töwereginde has-da jebisleşmegine ýardam etjek maslahat paýtagtymyzyň "Mekan" köşgünde geçiriler. Oňa ýurdumyzyň ýaş nesliniň wekilleri, şeýle hem döwlet ýaşlar syýasatyny durmuşa geçirmäge dahylly bolan ministrlikleriň we pudaklaýyn edaralaryň, ylym, bilim, saglygy goraýyş, medeniýet, sport we syýahatçylyk ulgamlarynyň, jemgyýetçilik guramalarynyň, köpçülikleýin habar beriş serişdeleriniň ýolbaşçylary gatnaşar. Maslahatyň gün tertibine ady agzalan döwlet maksatnamasyny durmuşa geçirmegiň meseleleri hem-de Berkarar döwletimiziň bagtyýarlyk döwründe ýurdumyzyň ýaşlarynyň öňünde durýan wezipeler giriziler. Onuň barşynda biziň ýaşlarymyzyň—talyplaryň, harby gullukçylaryň, daýhanlaryň, alymlaryň, hünärmenleriň we beýlekileriň hasabatlary diňlener.
Hormatly Prezidentimiz Gurbanguly Berdimuhamedow hasabaty diňläp, Aziada-2017-ä bagyşlanan Halkara maslahatyna ünsi çekip, ýapyk binalarda we söweş sungaty boýunça V Aziada oýunlary biziň ýurdumyz üçin taryhy waka bolup durýar diýip belledi. Şonuň üçin bu abraýly sport ýaryşlaryny we onuň bilen bagly çäreleri ýokary derejede guramak we geçirmek üçin ähli tagallalary etmek zerurdyr diýip, milli Liderimiz aýtdy. Şunuň bilen baglylykda döwlet Baştutanymyz sportuň dürli görnüşlerini, şol sanda olimpiýa görnüşlerini ýurdumyzda giňden wagyz etmek, türgenlerimizi täze sport belentliklerini eýelemäge höweslendirmek, şeýle hem eziz Watanymyzyň abraýyny dünýäniň sport giňişliginde has-da artdyrmak babatda Aziada-2017-niň ähmiýetini belledi.
Şunuň bilen baglylykda, milli Liderimiz paýtagtymyzda geçiriljek, sporty ösdürmek babatda ýurdumyzyň gazananlary bilen giňden tanyşdyrmaga, bu möhüm ugurda netijeli halkara hyzmatdaşlygyny ösdürmäge ýardam etjek, dünýäde parahatçylygy we oňyn hyzmatdaşlygy berkitmegiň aýrylmaz şerti bolup durýan sport forumynyň ähmiýetini belledi. Bu barada aýtmak bilen hormatly Prezidentimiz wise-premýere maslahatyň we onuň çäklerinde geçiriljek çäreleriň ýokary guramaçylyk derejesini üpjün etmek babatda anyk tabşyryklary berdi.
Ýaşlar maslahaty baradaky meselä geçmek bilen, döwlet Baştutanymyz düýpli özgertmeler we innowasion ösüşiň ýoluna düşen eziz Watanymyzyň öz ýaşlaryna, olaryň toplumlaýyn durmuş-ykdysady maksatnamalaryny amala aşyrmaga işjeň gatnaşmagyna aýratyn üns berýändigini belledi. Şol maksatnamalar biziň ýurdumyzy belent sepgitlere çykaryp, halkymyzyň abadan we bagtyýar geljegini üpjün etmäge gönükdirilendir.
Milli Liderimiziň nygtaýşy ýaly, döwletimiz ýaş nesle bilim bermek, onuň döredijilik mümkinçiliklerini amala aşyrmak, ýaşlaryň saýlap alan hünärlerine eýe bolmagy, ylym bilen meşgullanmagy üçin ähli şertleri döretmek bilen bagly meselelere uly üns berýär. Döwlet ýaşlar syýasaty şol möhüm wezipeleri çözmäge gönükdirilip, ol ýaşlary hemmetaraplaýyn goldamagyň, olaryň hukuklaryny we bähbitlerini goramagyň kepili bolup durýar. Ýaş türkmenistanlylar özleri hakda edilýän alada mynasyp jogap bermek bilen öz güýçlerini, bilimlerini, zehinlerini we ukyplaryny eziz Watanymyzyň bähbidine gönükdirmäge çalşyp, hakyky watançylygyň, zähmetsöýerligiň we ata-babalarymyzyň parasatly wesýetlerine wepalylygyň aýdyň nusgasyny görkezýärler.
Şunuň bilen baglylykda, hormatly Prezidentimiz öňde boljak maslahatyň ýokary guramaçylyk derejesini üpjün etmegi tabşyryp, wise-premýere bu babatda degişli görkezmeleri berdi.
Mejlisiň barşynda şeýle hem döwlet Baştutanymyz Ministrler Kabinetiniň Başlygynyň orunbasary S.Toýlyýewe paýtagtymyzyň Bagtyýarlyk etrabynyň düzümini abadanlaşdyrmak we döwrebaplaşdyrmak bilen bagly anyk tabşyryklary berip, ähli meýilleşdirilen işleri öz wagtynda we ýokary hilli geçirmegiň zerurdygyny aýtdy.
Ministrler Kabinetiniň Başlygynyň orunbasary, Türkmenistanyň Prezidentiniň Diwanynyň we Ministrler Kabinetiniň iş dolandyryjysy Ş.Durdylyýew ministrlikler we pudak edaralary tarapyndan Aşgabat şäherini ösdürmegiň 15-nji tapgyrynyň desgalaryny gurmak boýunça geçirilen bäsleşigiň netijeleri barada hasabat berdi. Bäsleşigiň netijeleri boýunça döwrebap ýaşaýyş jaýlaryny, mekdepleri, çagalar baglaryny, söwda merkezlerini, awtomobil ýollaryny gurmak, durmuş-medeni maksatly desgalaryň ýanaşyk ýerlerini abadanlaşdyryp gurmak boýunça birnäçe kompaniýalar seçilip alyndy. Olar bu babatda öz tekliplerini berdiler.
Hasabatyň çäklerinde 2015-nji ýylda türkmen paýtagtynyň etraplarynda ýerine ýetirilmeli işleriň meýilnamasynyň durmuşa geçirilişi barada hem habar berildi. Häzirki wagtda paýtagtymyzyň ýol-ulag ulgamyny kämilleşdirmek boýunça düýpli abatlamak işleri alnyp barylýar. Şunuň bilen birlikde, dürli düzümleýin desgalary, inženerçilik ulgamlaryny, aragatnaşyk we energetika ulgamlaryny hem-de beýleki desgalary döwrebaplaşdyrmak işleri yzygiderli alnyp barylýar.
Hormatly Prezidentimiz Gurbanguly Berdimuhamedow hasabaty diňläp, ýurdumyzyň baş şäherini toplumlaýyn ösdürmegiň maksatnamasynyň we umuman Türkmenistanda amala aşyrylýan şähergurluşyk syýasatynyň bu ulgamda öňdebaryjy tehnologiýalary we innowasiýalary ulanmaga, raýatlarymyzyň ýaşaýyş-durmuşy, olaryň döredijilikli zähmeti we oňat dynç almagy üçin oňaýly şertleri döretmäge gönükdirilendigini belledi. Bu ugurda geçirilýän işleriň ählisi yzygiderli häsiýete eýe bolmalydyr we täze taryhy eýýamda paýtagtymyzda hem-de tutuş ýurdumyzda ýaýbaňlandyrylan özgertmeleriň many-mazmunyna we wezipelerine laýyk gelmelidir diýip, milli Liderimiz nygtady.
Gurluşyk kompaniýalarynyň tekliplerine garalanda ähli zat, bezeg we ekologiýa meseleleri, geljekki desgalaryň maksady göz öňünde tutulmalydyr diýip, döwlet Baştutanymyz aýtdy. Şunuň bilen baglylykda, hormatly Prezidentimiz wise-premýere bäsleşigiň ýeňijileriniň taslamalaryny degişli pudagara toparynyň garamagyna ibermegi tabşyrdy. Döwlet Baştutanymyz şeýle hem paýtagtymyzda gurulýan desgalarda işleriň hiline we olaryň ulanmaga berilmeli möhletine berk gözegçiligi amala aşyrmagy talap etdi.
Soňra Ministrler Kabinetiniň Başlygynyň orunbasary S.Satlykow gözegçilik edýän pudaklarynda alnyp barylýan işleriň ýagdaýy, şeýle hem döwlet Baştutanymyzyň ozal beren tabşyryklarynyň ýerine ýetirilişi barada hasabat berdi. Wise-premýer «Deňiz söwda floty» ýapyk görnüşli paýdarlar jemgyýetini döretmek boýunça durmuşa geçirilýän çäreler barada hasabat berdi we milli Liderimiziň garamagyna degişli resminamany hödürledi.
Habar berlişi ýaly, ýurdumyzyň Deňiz we derýa ulaglary döwlet gullugynyň düzümleriniň işini kämilleşdirmek, olara öňdebaryjy usullary we dünýäniň iň kämil tejribelerini işjeň çekmek boýunça giň möçberli çäreler durmuşa geçirilýär. Şeýle hem wise-premýer ýurdumyzyň ulag we aragatnaşyk pudaklarynyň işini döwrüň talabyna laýyk derejede üýtgedip guramak babatda ýaýbaňlandyrylan işler barada habar berdi
Ýurdumyzyň deňiz söwda flotunyň dolandyryş ulgamyna häzirki zaman usullarynyň we tehnologiýalarynyň giňden çekilmelidigini bellemek bilen, munuň özi döwlet düzümleriniň işini mundan beýläk-de kämilleşdirmekde döwrüň möhüm talaby we şerti bolup durýar diýip, hormatly Prezidentimiz Gurbanguly Berdimuhamedow belledi hem-de degişli Karara gol çekdi.
Soňra döwlet Baştutanymyz Türkmenistanda durmuşa geçirilýän giň möçberli şäher maksatnamasynyň ileri tutulýan ugurlary barada aýtmak bilen, Aşgabat şäheriniň Berkararlyk etrabynyň çäklerini abadanlaşdyrmak boýunça alnyp barylýan işlere, gurluşygy alnyp barylýan desgalaryň ýagdaýyna ünsi çekip, häzirki zaman ýaşaýyş jaýlarynyň we beýleki binalaryň gurluşygynda adamlaryň döredijilikli zähmeti we oňaýly dynç alşy, göwnejaý ýaşaýşy üçin ähli zerur şertleriň döredilmelidigini aýtdy. Paýtagtymyzda döwrebap şäher gurşawynyň we degişli düzümiň kemala getirilmegi möhümdir diýip, milli Liderimiz aýtdy.
Soňra Ministrler Kabinetiniň Başlygynyň orunbasary M.Artykow awtomobil ýollarynyň ýeke-täk döwlet sanawyny düzmegiň we ýöretmegiň düzgünlerini hem-de awtomobil ýollaryna kybaplaşdyryş san belgilerini bermegiň düzgünleri taýýarlamak boýunça geçirilýän işler barada hasabat berdi. Bu resminamada awtomobil ýollarynyň ýerleşýän ýeri, ady, derejesi, uzynlygy we tehniki häsiýetnamalary baradaky maglumatlar jemlener.
Hasabatyň çäklerinde Aşgabat şäheriniň Köpetdag etrabynda energiýa üpjünçilik ulgamlaryny, ýaşaýyş jaýlaryny, awtomobil ýollaryny gurmak we öňden bar bolanlarynyň durkuny täzelemek boýunça işleriň alnyp barylýandygy habar berildi.
Hormatly Prezidentimiz hasabaty diňläp we ýol gurluşyk ulgamynda durmuşa geçirilýän maksatnamalara ünsi çekip, täze ýollaryň gurulmagynyň we öňden bar bolanlarynyň durkunyň täzelenmeginiň möhümdigini nygtady. Şunuň bilen baglylykda, milli Liderimiz bu meselä toplumlaýyn we oýlanyşykly çemeleşmek maksady bilen, degişli çäreleri görmegiň wajypdygyny belledi we ýol-ulag düzümini kämilleşdirmek bilen baglanyşykly wezipeler çözülende degişli düzümleriň sazlaşykly işlemegini üpjün etmek babatda wise-premýere anyk tabşyryklary berdi.
Döwlet Baştutanymyz milli ykdysadyýeti mundan beýläk-de okgunly ösdürmek üçin awtomobil ýollarynyň uly ähmiýetiniň bardygyny nygtady we wise-premýere şu mesele boýunça gelip gowuşýan teklipleriň ählisini içgin öwrenmegi tabşyrdy.
Milli Liderimiz M.Artykowa paýtagtymyzyň Köpetdag etrabyny abadanlaşdyrmak we bagy-bossanlyga öwürmek, şäheriň suw we energiýa üpjünçilik ulgamlaryny täzelemek, binalaryň öňüni bezemek babatda hem anyk görkezmeleri berdi.
Nobatdaky mejlisiň jemlerini jemläp, döwlet Baştutanymyz şu ýylyň birinji çärýeginiň tamamlanyp barýandygyny belledi. Ministrler Kabinetiniň 3-nji aprelde geçiriljek giňişleýin mejlisinde birinji çärýekde ähli ugurlar boýunça ýurdumyzda alnyp barlan işleriň netijelerine jikme-jik garalar. Şol mejlise ministrlikleriň we pudak edaralaryň ýolbaşçylary, welaýatlaryň, şäherleriň we etraplaryň häkimleri, ýokary okuw mekdepleriniň rektorlary, gazet-žurnallaryň redaktorlary hem-de telewideniýäniň we radionyň ýolbaşçylary çagyrylar. Giňişleýin mejlisiň barşynda Ministrler Kabinetiniň Başlygynyň orunbasarlarynyň we aýry-aýry ýolbaşçylaryň hasabatlary diňlener diýip, milli Liderimiz aýtdy hem-de bu mejlise oňat taýýarlyk görmegi tabşyrdy.
Ministrler Kabinetiniň mejlisinde şeýle hem döwlet durmuşynyň beýleki birnäçe möhüm meselelerine garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow mejlisi tamamlap, oňa gatnaşyjylaryň ählisine berk jan saglyk, Berkarar Watanymyzyň gülläp ösmegi, mähriban halkymyzyň abadan we bagtyýar durmuşda ýaşamagy ugrunda alyp barýan işlerinde uly üstünlikleri arzuw etdi.
Kaydol: Kayıt Yorumları (Atom)